RUMENČANI TRIJUMFOVALI U STEPANOVIĆEVU 3:2 – ВОЈВОЂАНСКE\nLala 10/04/2019\tFK Jedinstvo RumenkaFK Omladinac Stepanovićevo\nOdigrana je utakmica 19 kola lige na terenu u Stepanovićevu sa početkom u 16:30 časova. Današnji domaćini fudbaleri Omladinca primili su u goste primili ekipu Jedinstva iz Rumenke.\nPrvo polu vreme počelo je golom koji je postigla ekipa Omladinca.Gol je postigao igrač Pilipović koji je uspeo da se probije i da svom timu donese promenu u rezultatu.Iako je kiša padala i vreme nije bilo naklonjeno za igranje, ipak je utakmjica u punom jeku bila odigrana.Ubrzo dolazi do još jednog gola koji je postigla ekipa Jedinstva.Gol je dao Berić i rezultet je bio izjednačen. Prvo polu vreme završeno je sa rezultatom 1:1.\nI u drugom poluvremenu igra je bila sjajna.Nastavljena je borba igrača i pokušaj da se rezultat utakmice promeni.Ubrzo tu priliku za promenu rezultata imao je današnji domaćin Omladinac. Postigli su gol i prednost u rezultetu. Ubrzo posle tog gola dolazi šansa koju ekipa Jednstva dobro iskorištava i uspeva da postigne gol.Pred sam kraj drugog poluvremena još jedan gol postiže ekipa Jedinstva.\nKonačan rezultat na kraju utakmice je 3:2 za ekipu Jedinstva koji su danas bili gosti na Stepanovačkom terenu. Ovom današnjom pobednom Jedinstvo je ponelo iz gostiju tri boda i plasirali su se na 8 mesto na tabeli sa 22 boda.\n,,Današnja igra je bila dobra.Postigli smo pobedu i uspeli smo da pobednimo domaćine koji su prvenstveno borbeni.Teška je bila današnja utakmica,puna neizvesnost. Ovom pobedom smo obezbedili opstanak,koji nam je i bio prioritet ali sa druge strane znam da moji momci mogu još bolje da igraju“ rekao nam je trener Jedinstva Vladimir Šponja.\nSledeće 20 kolo ekipa Omladinca će igrati u Novom Sadu 13 aprila sa početkom u 16:30 časova protiv ekipe RFK Novi Sad 1921.\nSledeće kolo ekipa Jedinstva će igrati protiv Bačke 14 aprila sa početkom u 16:30 časova .\nPrevious Previous post: U VRBASU PO PRVI PUT ODRŽAN FESTIVAL EKOLOŠKIH PREDSTAVA ZA DECU\nNext Next post: SETVA HELJDE


Milionska ulaganja u niški aeorodrom - Lepa Reč\nHomeVestiSrbijaMilionska ulaganja u niški aeorodrom\nFoto: Aeorodrom "Konstantin Veliki"\nVazdušna luka „ Konstantin Veliki“ će, po navodima v.d. direktora Dušana Kneževića, biti modernizovana i proširena u toku sledeće godine.\nU ovoj, 2018. godini država je uložila više od 110 miliona dinara u direktne investicije i 70 miliona za javne nabavke, u realizaciji sa DOO „Aerodromi Srbije”. Za narednu godinu, ističe Knežević, Vlada Srbije je izdvojila značajna sredstva, u iznosu od 76 miliona dinara, koja će biti iskorišćena za redovno poslovnje, a budući da se planira i modernizacija vazdušne luke, očekuje se izdvajanje novih investicija.\nSada su trenutni fokusi na nabavku vozila za odleđivanje i zaštitu od zaleđivanja vazduhoplova. Knežević naglašava da se dobro poslovanje aeorodroma najviše ogleda na broj putnika. Od skora lete avioni za Beč, za koji su putnici itekako zainteresovani. Stoga se smatra da je realno očekivati i uvođenje novih linija.\nMeđunarodna putujuća izložba ART KVADRAT – SRBIJA 2019. biće predstavljena u izložbenom salonu Kulturnog centra Zrenjanina, u periodu od 10. do 23.maja. Na izložbi će biti izloženi radovi 42 autora, pored autora iz Srbije učestvuju [...]


Pčelarstvo Archives - Stranica 20 od 31 - AgroSmart\nnedelja, 17. decembra 2017.\nbrojnosti fungicidi opadanje\nDo toksičnog efekta dolazi nakon mešanja fungicida i insekticida i njihove sinergije. Posebno se povećava osetljivost na nozemu.\ndegustatore meda škola\nKurs je organizovan da bi se unapredilo znanje iz ove oblasti koja je prilično zapostavljena.\nnedelja, 26. novembra 2017.\nopasne pesticide zabrana\nU Fransuskoj suspendovana upotreba dva američka pesticida jer se smatra da su otrovni za pčele.\nkošnice lopovi pčelari\nAko znate ko je lopov – nagrada 100 evra\nUčestale krađe košnica. Kod Apatina lopovi poharali pčelinjak Siniše Kvrgića iz Sombora, a pričinjena materijalna šteta je oko 600 evra\nsubota, 11. novembra 2017.\ndržava pčelari udruženi


Kome u stvari smeta Rusija na Olimpijskim igrama (audio) - Sputnjik Srbija\n09:58 02 Mart 2021\n22:26 09.03.2016 (osveženo 12:14 10.03.2016) Preuzmite kraći link\nPiše Sandra Čerin, Tanja Trikić\nSandra Čerin, Tanja Trikić. Sputnik Srbija\nDa li iza potencijalne zabrane ruskim atletičarima da nastupe na Olimpijskim igrama u Riju stoji samo sport, ili je reč o političkoj pozadini čitave priče?\nSagovornici Sputnjika smatraju da je izjava Ričarda Paunda, predsednika nezavisnog komiteta Svetske antidoping agencije VADA, koji misli da „Rusi neće moći da nastupe u Riju jer IAAF i VADA ne žele da rizikuju reputaciju promenom odluke“, u najmanju ruku — diskutabilna.\nSportski novinar Vladimir Novaković za Radio Sputnjik kaže da je očigledno da je doping veliki problem na globalnom nivou, ali da je isto tako vrlo jasno da se način borbe protiv dopinga i kazne koje se određuju veoma razlikuju.\nOn objašnjava da kolektivna suspenzija ruskih atletičara u novembru i najava Dika Paunda da sumnja da će Rusija do Olimpijskih igara stići da se izbori sa problemima kako bi njeni sportisti nastupili u Riju, nije prvi primer te vrste.\n„I pred prethodna velika takmičenja imali smo slučajeve vršenja sistemskog pritiska na Atletski savez Jamajke, čiji su sportisti po pravilu najuspešniji u sprinterskim disciplinama već više od deset godina, osvajači svetskih rekorda i nosioci olimpijskih zlata na svim kratkim stazama. Međutim, sa druge strane, imamo primere brojnih sportista iz zapadnih zemalja, koji su suspendovani zbog dopinga, odslužili su kazne i opet se takmiče, a da pritom niko ne pominje da će protiv nekog od njihovih saveza pokrenuti bilo kakav postupak. To pokazuje da aršini zaista nisu jednaki za sve sportiste na planeti“, smatra Novaković.\nOn ističe da su Olimpijske igre u poslednjih pedesetak godina izuzetno politizovane.\nNovaković podseća na set od četiri takmičenja od 1976. do 1988. kada se, zbog bojkota brojnih država, nisu svi ni takmičili, pa opet 1992, kada su neke države bile suspendovane, među kojima i SRJ.\n„Rezultati sa svakog od tih takmičenja su „relativno relevantni“ jer, primera radi, lepo je čuti da je reprezentacija SFRJ u Los Anđelesu osvojila 18 medalja, čuveni najveći uspeh i istoriji sporta ove države, ali ako pogledate koliko elitnih reprezentacija tada nije učestvovalo i da se sasvim sigurno ne bi stiglo do svih tih odličja da su se svi sportisti borili, jasno je da to ne može da ima jednaku vrednost“, objašnjava sportski novinar za Radio Sputnjik.\nOn ističe da se, prema analizima sportskih stručnjaka, u ovom trenutku Rusiji na OI u Riju predviđa osvajanje devet medalja u atletskim disciplinama — dve zlatne, tri srebrne i četiri bronzane.\n„Ako zemlja koja će imati devet medalja u atletici ne može da nastupi, jasno vam je da to potpuno pomera regularnost takmičenja i sportski aspekt cele priče. Najstrašnije je to što niko nikada nije rekao da je tih 12-13 takmičara, kojima se predviđa osvajanje ovih medalja, uzimalo doping ili planiralo da uzme doping, iako pričamo o kažnjavanju koje bi trebalo da bude bazirano na ličnom primeru. Oni bi jednostavno bili žrtva kolektivne kazne koju bi organ, koji u ovom trenutku zvanično izdaje te suspenzije, mogao da izrekne na račun Atletskog saveza Rusije, a ne tih pojedinaca“, kaže Novaković.\nOn ističe da je ovo vrlo diskutabilna odluka, koja bi značajno uticala na to da se dodatno uruši kredibilitet Olimpijskih igara.\nI zamenik glavnog urednika uglednog izdanja „Rosijska gazeta“ Nikolaj Dolgopolov smatra da je reč o politici dvostrukih aršina.\n„Naravno da propuštanje Olimpijskih igara ne dolazi u obzir, ali jasno je da će naša reprezentacija biti desetkovana i da će u igrama učestvovati 40-50 sportista. To će se i te kako odraziti na broj medalja u ovoj disciplini, u kojoj Rusija po običaju ima veliki broj pobeda. Svetska antidoping asocijacija će u istoriji ostati zapamćena kao organizacija koja ne donosi objektivne već nemilosrdne odluke“, kaže Dolgopolov.\nOn podseća da je Svetska antidoping agencija prošle godine zabranila preduktal, veoma popularan lek koji koriste srčani bolesnici.\n„Ne razumem zašto sportisti nemaju pravo da ga koriste, kao da nisu ljudi…“, ogorčen je Dolgopolov.\natletičari, doping, sport, Olimpijske igre, Nikolaj Dolgopolov, Vladimir Novaković


Naša mreža Centar za transfer tehnologije\nASTP-Proton je pan-evropska asocijacija profesionalaca uključenih u transfer znanja između univerziteta i industrije. Profesionalnim pristupom transferu znanja i njegovom aktivnom promocijom, asocijacija teži da poboljša uticaj koji istraživanja imaju u privredi i celokupnom društvu.\nAssociation of University Technology Managers– AUTM\nAUTM je neprofitna organizacija koja ima za cilj da podrži istraživanja i transfer tehnologija na globalnom nivou kroz obrazovanje, profesionalni razvoj, partnerstvo i pravnu pomoć. Više od 3,200 članova AUTM-a čine menadžeri intelektualne svojine sa više od 300 univerziteta, istraživačkih institucija i bolnica za praksu studenata medicine širom sveta, kao i brojna preduzeća i vladine organizacije.\nMreža za transfer tehnologija u oblasti fizike visokih energija – HEPTech\nHEPTech je mreža za transfer tehnologija u oblasti fizike visokih energija. Pored toga što okuplja vodeće evropske istraživačke institucije u oblasti fizike visokih energija, ona omogućava akademskim institucijama i industriji sticanje jedinstvenih veština i sposobnosti kao i pristup novim tehnologijama.\nMreža za međunarodni transfer tehnologija – ITTN\nITTN je neprofitna organizacija sa sedištem u Kini posvećena promociji međunarodnog transfera tehnologija i inovacija. ITTN sarađuje sa organizacijama koje se bave inovacijama u različitim zemljama. Dugoročno partnerstvo razvila je sa više od 400 inostranih organizacija za transfer tehnologija iz više od 40 zemalja i sa preko 500 domaćih organizacija iz Kine, i predstavlja razgranatu mrežu saradnje privrede i inovacije na nivou čitavog sveta.\nRuska nacionalna asocijacija za transfer tehnologije – RUSNATT\nNacionalna asocijacija za transfer tehnologije osnovana je u maju 2017. kako bi se olakšalo sprovođenje Strategije za naučni i tehnološki razvoj Ruske Federacije. Asocijacija je multifunkcionalna platforma koja se bavi edukativnim i savetodavnim aktivnostima u oblasti transfera tehnologije. Misija NATT-a je da ujedini učesnike u procesu transfera tehnologije kako bi se uspostavila obostrano korisna saradnja i povećao njihov profesionalni nivo.\nOgranizacija koja uspostavljaja i podržava poslovne odnose između startupa, korporativnih entiteta i investitora, a sve u svrhu podsticanja ekonoskog rasta i inovacija.\nEuropean IPR Helpdesk Ambasador\nEuropean IPR Helpdesk je projekat koji je fokusiran na aktivnosti malih i srednjih preduzeća, kandidate za projekte i istraživanja finansirane od strane Evropske unije sa ciljem značajnijeg uključivanja intelektualne svojine u inovacioni ekosistem EU. Pored pružanja podrške u upravljanju, širenju njihove oblasti istraživanja i povećanja vrednovanja tehnologija, Helpline servis nudi direktnu podršku za pitanja koja se tiču intelektualne svojine, organizovane online obuke sa glavnim ciljem da se intelektualnoj svojini pristupi sa svih aspekata: od podizanja svesti o intelektualnoj svojini do strateške upotrebe i njene uspešne eksploatacije.\nRong Tong Science & Technology Industrial Group\nRong Tong Group osnovana je 2009. godine kao naučno-tehnološka industrijska investiciona grupa. Glavni fokusi su investiranje u visokotehnološke industrijske parkove, komercijalizacija naučno-istraživačkog rada, inkubacija naučno-tehnoloških preduzeća, venture investiranje kroz VC i konsultacije za naučno-tehnološke projekte.\nEUPIC predstavlja sveobuhvatnu platformu koja promoviše trgovinu, investicije i tehničku saradnju između EU i Kine. Centar aktivno podržavaju Evropska komisija, Torch centar, Ministarstvo za nauku i tehnologiju R. Kine, Pokrajinska narodna vlada Sičuana, opštinska narodna vlada Čengdua i Upravni odbor industrijske zone za razvoj visoke tehnologije Čengdua. EUPIC promoviše tehnološke inovacije i transfer tehnologije između preduzeća, univerziteta, naučno-tehnoloških parkova, industrijskih klastera i vladinih organizacija.\nZajednički istraživački centar (Joint Research Centre) predstavlja naučno-stručnu komponentu Evropske komisije, čija uloga je da osigura podršku politikama Europske unije. Rad Centra ima direktan uticaj na život građana, doprinoseći svojim istraživačkim rezultatima zdravom i sigurnom okruženju, sigurnom snabdevanju energijom, održivoj mobilnosti, zdravlju i sigurnosti korisnika.\nSvetska organizacija za intelektualnu svojinu – WIPO\nWIPO je agencija Ujedinjenih nacija koji se bavi pitanjima intelektualne svojine, usluga, informacija i saradnje. WIPO pomaže 187 država članica da razviju uravnotežen pravni okvir međunarodne intelektualne svojine kako bi se zadovoljile rastuće potrebe društva. Ona pruža poslovne usluge za dobijanje prava na intelektualnu svojinu i za rešavanje sporova, izvor je informacija o intelektualnoj svojini koji svojim programom teži da omogući da sve zemlje koriste IS u svom ekonomskom, društvenom i kulturnom razvoju.\nTusPark je platforma čija je misija da postane pozornica inovacija i preduzetništva, da predstavi načine na koje se stiže do mogućnosti i uspeha, tako što će biti most između tehnologije i ekonomije. Kroz više od dvadeset godina istraživanja i prakse, TusPark je postao univerzitetski naučni park svetske klase.\nDo sada, TusPark je okupio više od 1000 tehnoloških preduzeća i istraživačkih i razvojnih (R&D) institucija, te je postao mesto okupljanja R&D sedišta multinacionalnih kompanija, sedište kineskih tehnoloških preduzeća, kao i inovativnih start-up preduzeća. TusPark je univerzitetski naučni park sa najvećom brzinom izgradnje, sa najboljim preduzećima i najkompletnijim sistemom usluga inovacija u Zhongguancun naučnom parku, koji uživa veliki ugled u industriji naučnih parkova u Kini, čak i u svetu.\nNaučni park AREA\nNaučni park AREA je osnovan sa ciljem da obezbedi vezu između poslovne zajednice i mnogih međunarodnih naučnih institucija u Trstu. Sada je najznačajniji naučni park u Italiji koji se sastoji od više sektora i jedan je od najistaknutijih u Evropi.\nPark ima oko 23 000 kvadratnih metara laboratorijskog prostora opremljenog specijalizovanim aparatima, eksperimentalnom i sigurnosnom opremom, pored kancelarija i uslužnih objekata (Konferencijski centar, sala za sastanke, nastavne laboratorije, kantine, itd.). Dodatni prostor od 1500 kvadratnih metara je trenutno dostupan za nove aktivnosti. Takođe, park pruža i: informacije i računare, pravno, fiskalno i računovodstveno savetovanje, bavi se inženjerstvom i tehnologijom postrojenja, zdravljem i bezbednosti na radu, marketingom i promocijama, informisanjem i pomoći u vezi sa programima Evropske unije.\nIP Marketplace je Internet platforma gde možete potražiti trgovinske partnere i druge vrste partnerstva. Na IP Marketplace možete da postavite svoje patente, patentne prijave, dizajne, žigove za prodaju ili licenciranje. Ovde možete da pronađete koja prava postoje za kupovinu i licenciranje intelektualne svojine ili da pronađete partnere za inovativne projekte.\nPlatformu vodi Zavod za patente i žigove Danske koji je deo Ministarstva poslovanja i rasta Danske.\nAscenion je kompanija koja posreduje između nauke i privrede. Saradnjom sa državnim istraživačkim ustanovama i klinikama pronalazi njihove rezultate, patentira ih i pronalazi primenu u tehnologiji. Kompanija se svake godine bavi sa oko 100 patentnih prijava njihovih partnera, prati oko 70 patenata i pregovara pri pravljenju ugovora za saradnju i licenciranje. Takođe, Ascenion vodi i podržava start-up kompanije na putu ka nezavisnosti. Sve ovo doprinosi nastanku inovativnih proizvoda kao i otvaranju novih radnih mesta.


Novi predsjednik Gradskog odbora Ujedinjene Srpske u Trebinju od danas je Milan Kovač, koga je Izborna skupština izabrala jednoglasno.\nOsim novog predsjednika, izabrano je i 25 članova Gradskog odbora Ujedinjne Srpske i delegati za veliku izbornu skupštinu stranke, na kojoj će se 19. maja birati novi Glavni odbor i predsjednik Ujedinjene Srpske.\n„U protekla dva mjeseca uradili smo zaista dobar posao, jer je Ujedinjenoj Srpskoj u ovom periodu pristupilo više od stotinu novih članova, što nam daje nadu da ćemo u narednom periodu postati prepoznatljiva politička snaga, ne samo u Trebinju, nego i u Hercegovini i šire“, istakao je Kovač.\nSkupštini je prisustvovao i potpredsjednik Ujedinjene Srpske Milan Petković , koji je i potpredsjednik Narodne skupštine Republike Srpske.\n„Naša stranka može biti samo ponosna na trebinjski gradski odbor, jer ga čine pretežno mladi ljudi, koji imaju i političkog iskustva, ali, prije svega, energiju da Trebinju donesu nešto novo i bolje“, istakao je on.\nDanas su, u ulici Meše Selimovića, otvorne i nove prostorije Gradskog odbora Ujedinjene Srpske...


Radio Tivat | Na Igre u opremi Bravere\n25 мај Na Igre u opremi Bravere\nPosted at 12:48h in Evropske igre - Baku\tby\tweb master\nSaradnja je dogovorena do Olimpijskih igara u Rio de Žaneiru, a ugovor su potpisali predsjednik COK Dušan Simonović, direktor Bravere Vladimir Veličković i predsjetavnik Sport visiona Rastko Novaković.\nSimonović je kazao da su, nakon prekida saradnje sa italijanskom kompanijom Legea, imali sreće da uspostave kontakt sa pravm ljudima, koji su, kako je naveo, već nakon par rečenica shvatili problem i osjetili potrebu da preuzmu ulogu sponzora COK za opremu sportista.\n„Iz Bravere su nas oduševili jednostavnošću, izuzetnim brendom. Bravera je dio komapnije Sport vision, a marka opreme je Umbro. Siguran sam da će sportisti biti zadovoljni opremom i da smo napravili korak naprijed. Ta oprema će se nositi na Igrama malih zemalja Evrope, Evropskim igrama i na Olimpijskim igrama u Rio de Žaneiru, do kada će važiti naš ugovor“, kazao je Simonović.\nOn je kazao da je garancija uspješne saradnje lakoća sa kojom se došlo do dogovora.\n„Bravera je preuzela obavezu plaćanja dažbina koje COK ima, a tiču se poreza i carine, na čemu sam im zahvalan. Dosadašnjem sponzoru, italijanskoj firmi Legea, hvala za sve što je uradio za COK i crnogorski sport. Razuumijemo probleme sa kojima se oni susreću i siguran sam da bi bili naš partner i dalje da se u firmi ne dešava ono što ih ograničava da na kvalitetan način odrade“, kazao je Simonović.


Kosovska Mitrovica: Veća izlaznost u drugom krugu – Nadlanu.com\nKosovska Mitrovica: Veća izlaznost u drugom krugu\nObjavljeno 17. nov 2013. / 08:30:30\nKosovski ombudsman Sami Kurteši ocenio je danas, posle obilaska biračkih centara u severnom delu Kosovske Mitrovice, gde se ponavljaju lokalni izbori, da nema problema. On je, u izjavi novinarima, kazao da je obišao birališta i da nije ustanovio da postoje problemi. Opširnije u posebnoj vesti.\nNa ponovljenim izborima u tri biračka centra u severnoj Kosovskoj Mitrovici danas do 10 sati glasalo je 786 birača ili 3,4 odsto od oko 23.000 građana koji imaju pravo glasa, prenela je Radio-televizija Srbije (RTS).\nPrema RTS-u, 3. novembra je otprilike toliko građana izašlo na izbore do 17 sati, kada je prekinuto glasanje.\nKomandant Kfora Salvatore Farina obišao je jutros vojnike Kfora koji prate ponovljeno glasanje u Mitrovici.\nFarina se u Kosovskoj MItrovici pojavio jutros oko 7 sati ispred Srednje tehničke škole u Kosovskoj Mitrovici gde se nalazi jedan od biračkih centara na kome se ponavlja glasanje. Farina se kratko zadržao u razgovoru sa vojnicima Kfora, pripadnicima italijanskih karabinjera koji su angažovani kao jedan od tri prstena zaštite na današnjim izborima. Nije davao izjave novinarima.\nFoto: Zveki / Beta-AP\nU Kosovskoj Mitrovici ispred biračkih centara jutros su neviđene mere obezbeđenja. Pored pripadnika kosovske policije i Euleksa, tu su i pripadnicici Civilne žaštite.\nSvi oni su raspoređeni na mestima gde su 3. novembra stajali zagovornici bojkota kojih jutros nema na ulicama. Povremeno se mogu videti i vojnici Kfora koji patroliraju u svojim automobilima. OEBS je stigao rano jutros sa biračkim materijalom i navodi da su sva biračka mesta u Kosovskoj Mitrovici otvorena na vreme.\nIzbori u severnom delu Kosovske Mitrovice počeli jutros na vreme. Glasačka mesta u sva tri biračka centra otvorena u 7 časova.\nGrađani severne Mitrovice biraju između pet kandidata, među kojima su Krstimir Pantić - Građanska inicijativa "„Srpska", Oliver Ivanović - Građanska inicijativa „SDP i Dimitrije Janićijević iz Samostalne liberalne stranke. Kandidati za gradonačelnika su i Agim Deva iz Demokratskog saveza Kosova, čiji je lider kosovski premijer Hašim Tači kao i Adrijana Hodžić, direktorka kancelarije Vlade Kosova za severnu Mitovicu.\nIzbori se ponavljaju nakon što je u ovim biračkim centrima 3. novembra prekinuto glasanje, kada su nepoznate osobe upale i uništile birački materijal i razbile kutije sa glasačkim listićima. Odluka o ponavljanju izbora dogovorena je na poslednjoj rundi dijaloga Beograda i Prištine u Birselu održanoj 6. novembra.\nKosovska policija, Euleks i Kfor saopštili su ranije da će u nedelju preduzeti jake bezbednosne mere. KPS je 24 sata pred glasanje obezbedila objekte u kojima građani od 7 do 19 časova glasaju.\nPovećano je prisustvo Euleks policije i Kfora, a tok glasanja prati posmatračka misija EU.\nOEBS: Listići da se broje u Prištini\nDEMANTUJE PISANJA MEDIJA! Marko Đurić: Oliver Ivanović će dobiti ulicu u Kosovskoj Mitrovici\nSIRENE, BOMBE I RAZBIJENI IZLOZI U KOSOVSKOJ MITROVICI: Đurića posle hapšenja ROSU i deportacije preuzela srpska…\nSrpska: Spremamo se za slavlje\nGrađanska inicijativa "Srpska" veruje da će ponovljeni izbori proteći u fer i demokratskoj atmosferi. Predstavnici te liste jutros su ukazali na neispravilnosti u biračkim spiskovima, kao i da se večeras spremaju se za slavlje.\nPantić: Danas ću biti izabran za gradonačelnika\nPošto je u 8.50 sati glasao u Medicinskoj školi u Kosovskoj Mitrovici, Pantić je rekao novinarima da, za razliku od 3. novembra, danas imamo prilično regularan tok glasanja, što ga raduje.\nDrecun: Glas Srba ima istorijsku težinu\nPredsednik Odbora Skupštine Srbije za Kosovo i Metohiju Milovan Drecun izjavio je da glas Srba u severnom delu Kosovske Mitrovice, na današnjim ponovljenim lokalnim izborima, ima istorijsku težinu, jer su ti izbori izuzetno značajni za srpski narod u pokrajini i za državu u celini.\nIvanović: Do 10 sati glasalo 300 odsto više nego 3. novembra\nKandidat građanske inicijative "Sloboda, demokratija, pravda" za gradonačelnika Kosovske Mitrovice Oliver Ivanović izjavio je danas da očekuje pobedu na ponovljenim lokalnim izborima. On je izrazio uverenje da će izbori u Kosovskoj Mitrovici biti uspešni i da će doprineti razvoju grada. Ivanović je naglasio da je do 10 sati glasalo 300 odsto više nego 3. novembra.\nOEBS: Bez incidenata\nPortparol OEBS-a Nikola Gaon izjavio je danas da ponovljeni lokalni izbori u tri biračka centra u Kosovskoj Mitrovici za sada protiču bez incidenata.\n"Sva biračka mesta jutros su otvorena na vreme. Prisustvo Kosovske policije, Euleksa i Kfora je znatno oko biračkih centara i do sada sve protiče bez incidenata", rekao je Gaon.\nVulin: Ponosan sam na građane Mitrovice\nMinistar bez portfelja zadužen za Kosovo i Metohiju Aleksandar Vulin izjavio je da je ponosan na građane Kosovske Mitrovice i zadovoljan odzivom na današnjim ponovljenim izborima za lokalne vlasti u ovom gradu.\nizbori na kosovukosovska mitrovicaSrbi na kosovu


BEOGRAD - Ministar spoljnih poslova Srbije Ivica Dačić izjavio je da je sastanak sa izaslanikom SAD Matthewom Palmerom bio korektan, ali da su stavovi bili suprotstavljeni.\nBEOGRAD - U intervjuu za RTS, Vučić je kazao da je spreman da uradi puno kako bi se iz javnosti "skinula besmislena priča" o izbornim uslovima.\nDačić: Centralnoafrička Republika poslala notu da ne priznaje Kosovo\nBEOGRAD - Ministar spoljnih poslova Srbije Ivica Dačić izjavio je danas da je Centralnoafrička republika 14. zemlja koje je precizirala stav da ne priznaje nezavisnost Kosova.\nWASHINGTON - "SAD više ne prate taj, kako je rekao Bolton, auto-pilot spoljne politike od pre 20-30 godina i grade kreativan pristup u cilju pronalaska kompromisnog rešenja", rekao je Dačić za RTS.\nSOFIJA - Ambasador Srbije u Sofiji, po nalogu ministarke spoljnih poslova Bugarske Ekaterine Zaharijeve, biće pozvan na sastanak u bugarsko ministarstvo zbog izjave ministra Ivice Dačića o premijeru Bojku Borisovu.\nSARAJEVO - Zvizdić je uputio vrlo oštru reakciju nakon izjave ministra vanjskih poslova Srbije Ivice Dačića, koji je izjavio da "Bosna i Hercegovina nije i nikada neće biti muslimanska kako to hoće Bošnjaci".\nDačić piše poruke po dolarima, Amerikanci ga podsjetili na izjavu Benjamina Franklina\nWASHINGTON - Veleposlanstvo Sjedinjenih Država u Beogradu pozvalo je u četvrtak srbijanskog šefa diplomacije Ivicu Dačića, koji sudjeluje u internet izazovu ispisivanjem poruka 'Kosovo je Srbija' na banknotama američkog dolara, da razmisli o izjavi Benjamina Franklina kojom američki znanstvenik poziva na mir sa susjedima.\nDačić: Sever Kosova ne može pod suverenitet Prištine i to je kraj\nBEOGRAD - Ministar spoljnih poslova Srbije smatra da će pitanje Kosova biti rešeno ako se međunarodna zajednica složi oko toga da ga treba rešiti.\nDačić: Ako Priština pokaže da želi kompromis, sporazum moguć pre kraja godine\nBEOGRAD - Ministar spoljnih poslova Srbije Ivica Dačić izjavio je da je zaključenje sporazuma Beograda i Prištine pre kraja godine moguće samo ako Priština pokaže da želi kompromis.\nDačić sa Lavrovom: Srbija ne može sama da zaštiti svoje državne interese\nMOSKVA - Šef ruske diplomatije Sergej Lavrov potvrdio je danas da Moskva insistira na realizaciji Rezolucije 1244 Saveta bezbednosti UN, koja podrazumeva direktan dijalog Beograda i Prištine i poštovanje celovitosti Srbije.\nDačić: Vučić može biti smenjen samo na izborima, o ostavci nema pregovora\nBEOGRAD - Dačić, čija je Socijalistička partija Srbije vodeći koalicioni partner naprednjaka u vlasti, ocenio je da se sa opozicijom može razgovarti o predlogu nekog zakona ili nekih zakonskih rešenja.\nDačić: Do dogovora sa Prištinom neće doći\nBIJELJINA - „Nemačka i Velika Britanija nagovaraju (kosovskog premijera Ramuša) Haradinaja da ne ukine takse na robu iz Srbije i Crne Gore", kaže Dačić, naglašavajući da je na sceni zamena uloga.\nBEOGRAD - Ministar rekao da je razgraničenje zvanična pozicija Srbije u dijalogu s Prištinom ali da ne može da govori o tome jer se o razganičenju nije razgovaralo.\nBožinović: Svatko tko se odluči na huliganizam bit će pronađen i sankcioniran\nZAGREB - Ministar unutarnjih poslova Davor Božinović osudio je u nedjelju subotnji napad na vaterpoliste beogradske Crvene zvezde na splitskoj rivi. Dodao je kako je policija u slučaju reagirala promptno.\nVaterpolist koji se spasio skokom u more ima ozljede glave, sljepoočnice i nosa\nSPLIT - Vaterpolist Crvene zvezde kojega su u subotu rano popodne zajedno s još dvojicom njegovih klupskih kolega na splitskoj Rivi napala petorica mladića lakše je ozlijeđen, doznaje se u KBC-u Split.\nSavet bezbednosti ipak će raspravljati o Kosovu\nBEOGRAD - Do poslednjeg momenta bilo je neizvesno da li će se na sednici raspravljati o redovnom izveštaju Generalnog sekretara UN Antonija Guterresa.\nDačić: Teško da će pregovori oko Kosova biti okončani u 2019.\nBEOGRAD - "Više je razloga zašto će teško pregovori biti okončani do kraja godine. Albanci ne odustaju od toga da je dogovor samo ako mi priznamo nezavisnost", rekao je Dačić.\nBEOGRAD - Dačić kaže da su okolnosti u kojima se Srbija bori takve da ništa nije na njenoj strani, te da se vlasti u Prištini ponašaju kao "ramaženo derište koje lomi sve u sobi ako nešto ne dobije".\nDačić: Poseta pape bi bila korisna za srpski narod\nBEOGRAD - Ministar spoljnih poslova Srbije Ivica Dačić ocenio je da bi poseta pape Franje Srbiji bila korisna za srpski narod, dok je bečki biskup Kristof Šenborn rekao da u vezi sa posetom nema nikakav nalog pape.


Standardi, članstva, nagrade - Delta Holding - CSR 2014\nO kompaniji, Standardi, članstva, nagrade\n• Globalni dogovor Ujedinjenih nacija – dobrovoljno udruženje kompanija posvećenih usaglašavanju svojih poslovnih principa sa deset univerzalnih principa društveno odgovornog poslovanja iz oblasti ljudskih prava, radnih prava, zaštite životne sredine i borbe protiv korupcije.\nDelta Holding je član ovog udruženja od 2008. godine i aktivan je u grupama za socijalnu inkluziju, zaštitu životne sredine i razvoj društveno odgovornog poslovanja.\n• ILO (International Labour Organization) – međunarodna organizacija odgovorna za izradu i nadgledanje implementacije međunarodnih standarda rada. To je jedina „tripartitna“ organizacija Ujedinjenih nacija koja okuplja predstavnike vlada, poslodavaca i radnika kako bi zajedno oblikovali politiku i program koji promovišu dostojanstven posao za sve. Delta Holding je član Poslovne grupe za zapošljavanje osoba sa invaliditetom od 2010. godine.\n• Frends of Europe(FOE)- Les Amis de l’Europe je vodeća think-tank organizacija koji ima za cilj da podstakne razmišljanje o ključnim globalnim i evropskim pitanjima u oblasti politike, ekonomije, socijalne zaštite i ekologije. Objavljujući korisne publikacije i podstičući aktivnu debatu, FOE nudi pristup kvalitetnim analizama aktuelnih tema i promoviše sučeljavanje ideja koje su od vitalnog značaja za kreiranje politika. FOE nastoji da bude glas onih koji nisu dovoljno zastupljeni u debatama unutar institucija EU, a čije je mišljenje važno za budućnost Evrope. Delta Holding je član organizacije Frends of Europe od 2014. godine.


Upoznajte svet ... PLANINA\n/ Upoznajte svet ... PLANINA Zoom\nFrančeska Kjaponi\tUpoznajte svet ... PLANINA Budite prvi koji će oceniti ovaj proizvod\nKo su, kako su građene, gde žive, kada love, kakve su im navike i kako se ponašaju? Koliko mladunaca imaju i koliko područje zauzimaju životinje na planini? Dragulj od knjige sa mnogo lepih crteža i neobičnih fotografija koje otkrivaju životinjski svet raznih područja.\nKo su, kako su građene, gde žive, kada love, kakve su im navike i kako se ponašaju? Koliko mladunaca imaju i koliko područje zauzimaju životinje na planini? Dragulj od knjige sa mnogo lepih crteža i neobičnih fotografija koje otkrivaju životinjski svet raznih područja. Komentari\nRSD 176.00\tUpoznajte svet ... PRAŠUMA Cena:


Određen sudija za finale Kupa - Njemu se niko nije nadao! - Sportske.net\nOdređen sudija za finale Kupa - Njemu se niko nije nadao!\nOčekivalo se da Srđan Jovanović debituje u duelima Crvene zvezde i Partizana, ali nas je Sudijska komisija FSS sve iznenadila izborom glavnog arbitra.\nRasprava na mreži, Vuletić odgovorio Zvezdinim navijačimaRasprava na mreži, Vuletić odgovorio Zvezdinim navijačimaVest koja se neće svideti delu Zvezdinih navijačaZvezda ima dve verzije grba sa tri zvezdiceJedan sastanak promenio sve, zbog ovoga Milojević ostaje?\nSudijska komisija Fudbalskog saveza Srbije delegirala je arbitre koji će u četvrtak deliti pravdu u finalu Kupa Srbije.\nPostojale su najave da će Srđan Jovanović biti delegiran za glavnog sudiju, ali je usledilo veliko iznenađenje.\nKomisija je odlučila da ulogu glavnog arbitra poveri Novaku Simoviću koji je sudio 160. "večiti" derbi odigran 25. aprila na stadionu "Rajko Mitić", saopšteno je na sajtu FSS!\nArbitaru iz Lovćenca to je bio debi u međusobnim duelima "večitih", a izgleda da se Sudijska komisija nije složila sa ocenom da je mogao bolje da odradi posao pa ga je ponovo delegirala.\nNa pomenutom "večitom" derbiju Crvena zvezda je slavila rezultatom 2:1, a Novak Simović je pokazao sedam žutih kartona i dosudio dva jedanaesterca. Utakmicu je obeležio (pre)veliki broj prekršaja, dosuđeno ih je čak 58.\nSimoviću će pomagati najbolji "mahači" u zemlji Dalibor Đurđević i Milovan Ristić, a uloga četvrtog sudije pripala je Aleksandru Vasiću iz Novog Žednika.


Zabranjuju se javna okupljanja na javnim mestima u zatvorenom i otvorenom prostoru kada se istovremeno okuplja više od 100 ljudi - www.025.rs\nwww.025.rs / SOMBOR / Zabranjuju se javna okupljanja na javnim mestima u zatvorenom i otvorenom prostoru kada se istovremeno okuplja više od 100 ljudi\nZabranjuju se javna okupljanja na javnim mestima u zatvorenom i otvorenom prostoru kada se istovremeno okuplja više od 100 ljudi\nMinistar zdravlja dr Zlatibor Lončar doneo je 21.maja Naredbu o izmeni Naredbe o zabrani okupljanja u Republici Srbiji na javnim mestima u zatvorenom i otvorenom prostoru („Službeni glasnik RS“, broj 76/2020), prema kojoj se zabranjuju javna okupljanja na celoj teritoriji Republike Srbije na javnim mestima u zatvorenom prostoru i na javnim mestima na otvorenom prostoru – kada se istovremeno okuplja više od 100 lica.\nZa vreme dozvoljenog okupljanja na javnim mestima u zatvorenom prostoru moraju biti primenjene sve preventivne mere koje se odnose na dezinfekciju ruku, upotrebu ličnih zaštitnih sredstava (maske) i rastojanje između prisutnih lica od najmanje dva metra.\nZa vreme dozvoljenog okupljanja na javnim mestima na otvorenom prostoru, rastojanje između okupljenih lica mora iznositi najmanje dva metra, uz upotrebu ličnih zaštitnih sredstava (maske).\nPrethodno je bilo dozvoljeno da se na javnim mestima u zatvorenom i otvorenom prostoru okupi najviše do 50 ljudi.\nNaredbu o zabrani okupljanja u Republici Srbiji na javnim mestima u zatvorenom i otvorenom prostoru, možete pročitati i preuzet ovde.\nTags: javna okupljanja na javnim mestima na otvorenom prostoru, javna okupljanja na javnim mestima u zatvorenom prostoru, više od 100 ljudi, zabrana\nRekonstukcija priključaka stambenih objekata korisnika daljinskog sistema grejanja\nPreporuka Instituta za javno zdravlje za bazene, turističke agencije i hotele


Tesla sistemi | Regionalne\nRegistar: Tesla sistemi\nNaša ponuda obuhvata razvoj, projektovanje, montažu i puštanje u rad elektro sistema, a potom i održavanje tih sistema u garantnom, po dogovoru i van garantnog roka.\nZaokruživši kompletnu celinu, od uvoza opreme, preko projektovanja do montaže i puštanja sistema u rad sa posedovanjem kompletne infrastrukture za obavljanje najzahtevnijih poslova, korisniku pružamo maksimum za njegov uloženi novac.\nLogo ’’Tesla sistemi’’, kao sinonim za kvalitet i pouzdanost, u Srbiji koristi trenutno preko 30 instalaterskih firmi. Dobro organizovani i obučeni podizvođači širom Srbije su spremni da pruže naše usluge svakom investitoru u najkraćem mogućem vremenskom roku.\nSajt Tesla sistemi je vodeći i najobuhvatniji sajt iz oblasti elektrotehnike na području Srbije. Da bi postojalo mesto za razmenu mišljenja i ideja, uskoro pokrećemo i forum elektrotehnike\nPuno ime: Društvo za proizvodnju, trgovinu i usluge Tesla sistemi doo Beograd - Novi Beograd\nAdresa: Dr Ivana Ribara 181a\nTelefon: 011/ 711- 45 -35\nTelefon: 011/ 714 - 83 - 11


Poljski premijer Jaroslav Kačinjski priznao izborni poraz\nAnketiranje glasača koji su završili glasanje pokazalo je da je liberalna stranka Gradjanska platforma ostvarila najbolje rezultate zahvaljujući najvećem odzivu birača u poslednjih nekoliko godina. Nešto više od polovine od preko 30 miliona registrovanih birača izašlo je na glasanje. Oko 44 odsto njih dalo je glasove Gradjanskoj platformi, čiji lider Donald Tusk će verovatno postati novi premijer.\nAnalitičari kažu da njegova stranka verovatno neće osvojiti apsolutnu većinu u donjem domu parlamenta koji ima 460 mesta, ali se očekuje da će sastaviti koaliciju sa centrističkom Poljskom seljačkom strankom. Govoreći uz pomoć prevodioca za televizijski kanal Euronjuz, 50-godišnji Donald Tusk rekao je da želi da usmeri zemlju u novom pravcu:\n”Zalažemo se za to da se svako, bez izuzetka, oseća udobno u svom domu i u svojoj zemlji. Oni koji traže sreću i zadovoljstvo van Poljske mogu da veruju da će jednoga dana moći da se vrate kući i da će u toj kući vladati red,“ rekao je Donald Tusk.\nPobeda Građanske platforme verovatno će izazvati izvesno podozrenje u Vašingtonu, jer je Tusk tokom kampanje izražavao nameru da iduće godine povuče svih 900 poljskih vojnika iz Iraka. Tuskova umereno desničarska stranka takođe je nagoveštavala da bi mogla da prekine tekuće razgovore sa Vašingtonom o izgradnji antiraketnog sistema u Poljskoj, osim ako Vašington ne ponudi, kako je rečeno, ”odgovarajuće bezbednosne beneficije.“\nNa ekonomskom frontu, Tusk je obećao uvođenje evra do 2013. godine i poboljšanje zategnutih odnosa sa partnerima u Evropskoj uniji, posebno sa Nemačkom. Te zategnutosti pojavile su se tokom pregovora o sporazumu za upravljanje Evropskom unijom, kada je premijer Kačinjski zahtevao da Poljska dobije uticajniji glas prilikom glasanja. Kačinjski je tvrdio da bi njegova zemlja imala mnogo više od sadašnjih 38 miliona stanovnika, da nemački nacisti nisu pobili milione tokom Drugog svetskog rata.\nIako je premijer Kačinjski priznao poraz on je, takođe uz pomoć prevodioca, jasno predočio da će njegova konzervativna Stranka zakona i pravde i dalje imati snažan uticaj na politiku u Poljskoj.\n”Nismo uspeli da se izborimo protiv ovog velikog fronta upotrebljenog protiv nas. Ne smemo da zaboravimo da smo osvojili dodatnih 5 miliona glasova, 50 odsto više nego na prošlim izborima, uprkos ovom neverovatnom napadu.“\nIshod najnovijih izbora predstavlja politički udarac za Kačinjskog i njegovog brata blizanca, predsednika Leha Kačinjskog. Izbori su sazvani dve godine pre roka, posle otkrića krupnog korupcionaškog skandala i potonjeg raspada nejake koalicije u kojoj su, pored Stranke zakona i reda, bile jedna desničarska katolička stranka i jedna populistička stranka sa uporištem pretežno među poljoprivrednicima.


Imovina direktora "Šuma RS" pod lupom! @ InfoBijeljina \nJavno preduzeće "Šume RS" poslovalo je u prvom polugodištu s minusom od 2,63 miliona maraka, a 18 od 26 gazdinstava ima negativne finansijske pokazatelje. Najgora situacija je u ŠG "Romanija" Sokolac, "Vrbanja" Kotor-Varoš i "Oštrelj" Drinić.\nZbog milionskih gubitaka moguće je da se u cijelu priču uključi i MUP RS, koji bi imao zadatak da "pročešlja" imovinu direktora šumskih gazdinstava, koje posluju sa gubitkom i da se utvrdi da li su pozicije direktora korišćene za sticanje lične koristi, a na štetu budžeta Srpske!\nZbog ovako loših rezultata premijer RS Radovan Višković, sazvao je tematsku sjednicu Vlade RS i pozvao direktore gubitaše da podnesu ostavke jer se, kako je poručio, od javnih preduzeća očekuje da posluju pozitivno i uplaćuju dividendu.\n- Mislim da im je to bolje nego da uđemo u procedure dokazivanja njihovih gubitaka, a onda će se vjerovatno ustanoviti i neke druge stvari - poručio je Višković.\nOn kaže da ne mogu da se tolerišu gubici, bahato ponašanje pojedinih direktora, kao i određene "kriminalne radnje" u nekim gazdinstvima.\n- Ne možemo tolerisati krađu šuma i imovine RS i tražimo akciju u narednom periodu - rekao je Višković.\nPremijer Srpske je kao pozitivan primer naveo ŠG "Klekovača", koje je prije dve godine katastrofalno poslovalo, a sada je najbolje gazdinstvo.\nPremijer Srpske Višković je napomenuo da resorni ministar i menadžment "Šuma" imaju punu podršku u rješavanju problema.\n- Dajte prostora onima koji žele da rade i onima koji su sposobni i koji mogu da vode određena gazdinstva na najbolji način - poručio je Višković.\nNa osnovu zaključaka sa sjednice, Nadzorni odbor preduzeća je zadužen da obezbijedi dostizanje planiranog godišnjeg obima i kvaliteta proizvodnje, efikasno funkcionisanje, striktnu realizaciju propisanih ugovora, kao i sprovođenje neophodnih kadrovskih promijena.\nSlaven Gojković, direktor preduzeća "Šume RS", kazao je kako je Vlada RS dala punu podršku, kako Upravi, tako i Nadzornom odboru tog preduzeća, i resornom ministarstvu da se uhvate ukoštac sa problemima, koji postoje u šumarstvu.\nBoris Pašalić, ministar poljoprivrede, šumarstva i vodoprivrede RS, izjavio je da su svjesni svih problema, i da problemi nisu prisutni u svim gazdinstvima.\n- U jednom broju gazdinstava imamo velikih problema, a ti su problemi vezani ili za nedovoljan obim sječe, odnosno neispunjavanje plana sječe, i za iskazane minuse na računu, za velika zaduženja prema centralnom računu, za prevelik broj zaposlenih - rekao je Pašalić.\nOn kaže da je komunikacija Uprave "Šuma" i resornog ministarstva više nego dobra, i da su opredijeljeni da, prije svega, rješavaju kadrovske probleme.


CEFL Online: CEFL nastavlja partnerstvo sa VCP-om\nCEFL nastavlja partnerstvo sa VCP-om\nCEFL i sponzor, Vienna Capital Partners, obnovili su i produžili prethodnu saradnju, koja će sada trajati kroz 2009. godinu. Najveći sponzor lige u poslednje dve godine ostaje s njom u proširenoj ulozi, osiguravši da će liga imati još bolju priliku da nastavi svoj ubrzan razvoj od 2006. godine.\nPredstavnik sponzora u CEFL-u, Gabriel Dielacher, kaže da se raduju saradnji sa CEFL-om u budućnosti.\n„Jako [smo] zadovoljni sa razvitkom CEFL-a u protekle tri godine, te se veselimo da sa našim angažmanom možemo doprineti dinamičnom razvoju ovog sporta u regiju u kojoj zivimo i radimo.“\nVienna Capital Partners je nezavisna investiciona i savetodavna kompanija sa kancelarijama u Beču, Varšavi i Zagrebu, koja se fokusira na Centralnu Evropu. Osnovani su pre više od jedne decenije i u saradnji su sa CEFL-om od sezone 2007.


Početna » vaterpolo » Page 2\nVaterpolisti Srbije peti na Evropskom prvenstvu\nPre polaska na 34. prvenstvo Evrope uz podršku Uniqa osiguranja, niko u vaterpolo reprezentaciji Srbije, pa ni javnost i mediji u zemlji osvajača četiri poslednja EP nije ni u najluđim snovima „video“ gubitak šampionskog oreola već u četvrtfinalu.\nPiše: Olgica Nikolić 25. 1. 2020.\nVaterpolo reprezentacija Mađarske plasirala se večeras u finale Evropskog prvenstva u Budimpešti, pošto je pobedila Crnu Goru sa 10:8 (1:2, 3:1, 4:2, 2:3).\nMuška vaterpolo reprezentacija Srbije pobedila je danas Grčku sa 12:9 u borbi za plasman na Evropskom prvenstvu u Budimpešti.\nBudimpešta na svakom koraku nudi dokaze da je Mađarska velika vaterpolo zemlja, a poprište 34. Evropskog prvenstva – Dunav arena, na obali istoimene reke, grandiozni je prilog njenom idolopokloničkom odnosu prema vodenoj igri, sa pregršt zasluga za bildovanje nacionalnog sportskog ponosa.\nPiše: O. N. 22. 1. 2020.\nVaterpolisti Crne Gore prvi polufinalisti Evropskog prvenstva\nVaterpolo reprezentacija Crne Gore plasirala se danas u polufinale Evropskog prvenstva u Budimpešti.\nTri dana zasluženog predaha od takmičarskih obaveza na vaterpolo prvenstvu Evrope dobili su nacionalni timovi od kojih se to i očekivalo, jer je zbirni konto s medaljama direktnih četvrtfinalista takmičenja u Budimpešti krcat vrhunskim dometima na prethodna 33 izdanja EP.\nPiše: O. N. 20. 1. 2020.\nŽenska vaterpolo reprezentacija Srbije poražena je danas od selekcije Slovačke sa 6:2 (1:0, 2:1, 1:0, 2:1) u grupnoj fazi Evropskog prvenstva.


Beta 22. aprila 2021. 11:35\nNovi avion „erbas A330“, koji će Er Srbija koristiti na svojim letovima do Njujorka, treba da stigne u subotu, 24. aprila, na Aerodrom „Nikola Tesla“ u Beogradu, saopšteno je danas.\nŠirokotrupni putnički mlaznjak, koji će leteti pod imenom „Nikola Tesla“, imaće drugačiji izgled od ostatka flote srpske nacionalne avio-kompanije i krasiće ga stilizovani lik najslavnijeg srpskog naučnika i pronalazača, navala je u saopštenju Er Srbija.\nDodaje se da je novi avion Er Srbije svoj jedinstveni izgled dobio u Šenonu u Irskoj. Za proces farbanja, tokom kojeg su upotrebljene 22 različite boje i oko 250 litara farbe, bilo je potrebno osam dana neprekidnog rada u tri smene, sa timovima od oko deset ljudi po smeni.\n„Dolazak aviona erbas A330 u novi dom u Beogradu je izuzetno važan dogadjaj za Er Srbiju. Velika nam je čast što će naš avion nositi ime i lik Nikole Tesle. Činjenica da je veliki genije sa ovih prostora, ali da je veći deo svog života proveo u Njujorku, dodatno daje na značaju simbolici njegovog lika na avionu koji povezuje Beograd i poznatu metropolu“, izjavio je generalni direktor Er Srbije Dankan Nejsmit.\nProizveden 2008. godine novi avion je godinu dana „mladji“ od prethodnog mlaznjaka istog tipa u floti Er Srbije, a njegov prethodni operater bila je ruska nacionalna avio-kompanija Aeroflot. Avio ima 21 sedište u biznis klasi i 236 sedišta u ekonomskoj klasi.\nPrvi „erbas A330“, koji je u floti Er Srbije od 2016. do 31. marta 2021. godine, obavio je 819 povratnih letova do Njujorka i prevezao 319.712 putnika na toj ruti.


OD KARAĐORĐEVIĆA DO PARTIZANSKOG POKRETA: Igrano-dokumentarni serijal "Tajne službe Srbije" od 8. oktobra na RTS 2\n02. 10. 2020. u 13:34\nVRHUNSKI operativci, koji su radili u srpskim tajnim službama, ali i agenti koji su bili angažovani u srpskim, jugoslovenskim i drugim službama glavni su junaci nove igrano-dokumentarne serije "Tajne službe Srbije", reditelja Ivice Vidanovića, koju ćemo pratiti od 8. oktobra, na RTS 2 (20.00).\nTihomir Stanić / Foto GFC\nNarator je Tihomir Stanić, a uloge tumače Aleksandar Srećković Kubura, Slobodan Beštić, Dragan Vujić Vujke, Andrej Šepetovski i još 20 poznatih glumaca. Autor scenarija je general Svetko Kovač, bivši direktor Vojnobezbednosne agencije od 2004. do 2014. godine, koji je objavio nekoliko knjiga na temu bezbednosne problematike.\nDanka Milošević, idejni tvorac serije, realizovane u produkciji njene producentske kuće GFC, otkriva za "TV novosti" da je serija snimljena povodom značajnog jubileja.\n- Snimili smo je povodom 180 godina od kada su normativno uređeni bezbednosni poslovi u vojsci i 120 godina od stvaranja civilne službe bezbednosti u Srbiji - kaže Miloševićeva. - Centralna tema je nastanak, razvoj i uloga službi bezbednosti u prelomnim istorijskim trenucima, od vremena Karađorđa Petrovića i Miloša Obrenovića, kada nisu postojali specijalizovani organi koji su se bavili bezbednosnom problematikom, pa sve do kraja osamdesetih godina prošlog veka.\nSerija je zasnovana na originalnim dokumentima iz arhiva Jugoslavije, Srbije, grada Beograda, vojnog arhiva i arhiva službi bezbednosti. Autentičnost i poseban kvalitet, takođe, predstavljaju saznanja i svedočenja sagovornika iz Srbije i bivših jugoslovenskih republika, nekadašnjih šefova civilnih i vojnih službi, istoričara, eksperata iz oblasti bezbednosne problematike i drugih poznatih ličnosti.\nIgrani delovi serije verno prikazuju bezbednosne postupke vladara iz vremena nastanka i izgrađivanja srpske države, a kasnije i iz perioda balkanskih ratova i Prvog svetskog rata. Saznaćemo i detalje koji se odnose na pripremu i ubistvo kralja Aleksandra Obrenovića i Aleksandra Karađorđevića. Posebno je zanimljiv period pred Drugi svetski rat, kao i sukobi nemačkih, britanskih i drugih službi na prostoru Jugoslavije, a kasnije u toku rata, stvaranje službi bezbednosti u četničkom i partizanskom pokretu.\nSERIJA prikazuje i jednu od najuspešnijih akcija službi bezbednosti nove Jugoslavije, operaciju "Gvardijan", u okviru koje je uhapšen veliki broj ustaških terorista. Obrađene su i najvažnije akcije iz perioda Informbiroa, Brionski plenum, rad službi u suprotstavljanju delatnosti jugoslovenske emigracije... sve do početka građanskog rata u Jugoslaviji.\ntv serija tajne službe Tihomir Tika Stanić dokumentarni serijal RTS


Direktor preduzeća "Vodovod" a.d. Kozarska Dubica Čedomir Babić potvrdio je da se sistem vodosnabdijavanja u Kozarskoj Dubici snabdijeva vodom sa novoizgrađenog izvorišta "Komlenac", koje ima u dovoljnim količinama, sa dotokom od 75 litara u sekundi.\n"Vodom sa izvorišta "Komlenac" trenutno se snabdijeva grad, bez gradskog naselja Petar Pecija, kako je i najavljeno i planirano projektom. U drugoj fazi vodosnabdijevanjem treba da bude pokrivredno i područje kompletne dubičke ravni", najavio je Babić.\nOn je izrazio uvjerenje da sada postoje uslovi da se poboljša kvalitet vode koja se sa izvorišta "Međeđa" isporučuje stanovništvu dubičke Ravni, obzirom da je riječ o znatno manjoj količini vode koja se još uvijek isporučuje sa tog izvorišta i manjem pritisku na taj sistem.\nUkupna vrijednost projekta izgradnje sistema vodosnabdijevanja sa izvorišta "Komlenac" u Kozarskoj Dubici je oko šest miliona evra, od čega su tri miliona evra kreditna sredstva Evropske investicione banke /EIB/, 1,9 miliona eura su grantovi, a opština Kozarska Dubica u finasiranju učestvuje sa 1,1 milion evra.


U Egiptu 529 ljudi osuđeno na smrt\nPorodice osuđenih ispred sudnice posle proglašenja presude, Minija u Egiptu, 24. mart 2014.\nZbog napada na policiju i uništavanje imovine prošlog avgusta u gradu Minija, 529 pripadnika Muslimanskog bratstva osuđeno na smrt.\nEgipatski sud osudio je 529 pripadnika Muslimanskog bratstva na smrt zbog ubistva policijaca, napad na policijsku stanicu i druge nasilne akcije.\nSuđenje pripadnicima Muslimanskog bratstva počelo je u subotu, a sud u gradu Minija, oko 200 kilometara južno od Kaira, već danas je izrekao ovu presudu. Osuđeni imaju pravo da podnesu žalbu na presudu.\nViše od 100 optuženika nalazi se u pritvoru, dok je većini bilo suđeno u odsustvu, a 16 ljudi oslobođeno.\nOptužbe se odnose na sukobe u Miniji prošlog avgusta, kada je izbilo nasilje pošto su snage bezbednosti u Kairu rasturile dva protestna kampa Muslimanskog bratstva, usmrtivši stotine ljudi.\nProtesti su organizovani zbog vojnog svrgavanja predsednika Mohameda Morsija, takođe iz redova Muslimanskog bratstva, koji se i sam nalazi u pritvoru od kada je sklonjen sa položaja u julu. Morsi takođe čeka suđenje.\nEgipatska prelazna vlast proglasila je Muslimansko bratstvo terorističkom organizacijom, zbog čega se njeni pripadnici suočavaju sa žestokim akcijama vojne vlasti.\nAnalitičari upozoravaju da bi neki članovi Muslimanskog bratstva mogli da postanu nasilni ukoliko država nastavi sa pritiskom na taj pokret. Današnja smrtna presuda doneta je nekoliko dana pre nego što će se, kako se očekuje, načelnik Generalštaba egipatske vojske Abdel Fatah al-Sisi kandidovati na predsedničkim izborima.


Srpski brendovi, turizam Srbije, hoteli, banje, najbolji brendovi Srbije\nSrpski brendovi, ekonomija, turizam srbije, hrana i piće, najbolje iz Srbije\nBest of Serbia je projekat namenjen informisanju o najboljem što Srbija može da ponudi. Na ovom portalu možete pronaći sve najpoznatije srpske brendove i proizvode. Možete pretraživati turističku ponudu Srbije, banje, hotele, smeštaj i sve što Vas zanima.\nNa našim stranama možete pronaći kompanije iz svih grana industrije. Best of Serbia vam nudi pretragu proizvoda koje u svojoj ponudi imaju srpske firme i preduzetnici.\nKod nas možete prelistati kataloge, pogledati bogatu gastronomsku ponudu Srbije od koje ističemo rakiju kao svetski prepoznatljiv proizvod koji dolazi iz Srbije. Pogledajte koja to jela, po našem mišljenju, ne smete da propustite da probate kada dođete u Srbiju.\nBest of Serbia nudi i pregled bogatog kulturnog života, od exit festivala do sabora trubača u Guči, sve ono što privlači mnogobrojne turiste koji dolaze u Srbiju.\nSve najbolje što vam Srbija može ponuditi na jednom mestu, dovoljno je da posetite naš web sajt www.bestofserbia.rs i da pronađete ono što vam je potrebno.\nDobrodošli na Best of Serbia


Beograd, 27. Mart 2010. PR Objave: Objava -\nUkoliko za rezultat svog istraživačkog rada imate potpuno nov ili značajno izmenjen proizvod/uslugu/proces/softver, posetite sajt www.inovacija.org i vidite šta je sve potrebno da se uključite u Takmičenje za najbolju tehnološku inovaciju. Takmičenje nudi besplatnu pomoć u identifikaciji novina u Vašim rezultatima i njihovoj realizaciji. 2009. godine, prva dva mesta na ovom takmičenju zauzeli su istraživači sa Univerziteta u Novom Sadu.\nNašoj akademskoj javnosti posebno skrećemo pažnju na kategoriju "Potencijali". Ova kategorija namenjena je učesnicima u projektima osnovnih istraživanja Ministarstva za nauku i tehnološki razvoj. U skladu sa strategijom tehnološkog razvoja, i najavama Ministra Đelića o prioritetnom finansiranju onih projekata koji za konačni rezultat imaju\npatente i druge rezultate koji vode ka komercijalizaciji, ova kategorija za početak nudi trening "Kako od naučnog znanja stići do inovativne ideje". Ovaj trening, kao i naredni, na veoma interesantan način dovodi kreativnost u centar naučnog istraživanja, i pasivno znanje i male naučne pomake usmerava ka aktivnom i velikim pomacima. Rezultat koji se\ntakmicenje, tehnologija, inovacija, softver, proizvod, usluga, proces


Obeleženo 106 godina od završetka Kolubarske bitke - GEM info\nObeleženo 106 godina od završetka Kolubarske bitke\n15. decembra 2020. 15. decembra 2020. Marija Dragutinović 0 Comments 106. godišnjica bitke, državna ceremonija, kolubarska bitka, Lazarevac, Odavanje počasti\nKolubarska bitka završena je oslobađanjem Beograda pre tačno 106. godina. U hramu Svetog Velikomučenika Dimitrija odata je počast herojima. U Lazarevcu na mestu gde se čuva uspomena na žrtve i oslobodilačke i okupacione vojske obeležen je ovaj značajan dan. Vence u spomen kosturnicu i na spomenik Srpskom ratniku pored rukovodstva GO Lazarevac položili su predstavnici Vlade i vojske Republike Srbije. Počast su odale i strane delegacije onih zemalja koje su učestvovale u ratu , ali i potomci naših boraca.\nCentračna državna ceremonija u okviru obeležavanja 106. godišnjice od održavanja “Kolubarske bitke“ počela je parastosom u kripti hrama Svetog Velikomučenika Dimitrija. Svake godine parastos se služi i odaje počast senima preko 40.000 srpskih i austro-ugarskih vojnika. Na ovom mestu vence su položili predstavnici države, vojske i lokalne vlasti. Zajedno vence su položili potomci učesnika ratova, predstavnici vojnih sila koje su okupirale Srbiju ali i potomci oslobodilaca.\nNakon intoniranja državne himne prisutnima se obratio predsednik opštine Lazarevac Bojan Stević. Na današnji dan, nakon jedne od najvećih bitaka Velikog rata ali i u istoriji ratovanja uopšte, srpski narod je ponosno oslobodio svoju prestonicu, rekao je Stević. Oslobađanjem Beograda ostvarena je slavna pobeda koja je pronela ime Srbije širom Evrope, podseto je predsednik. Stević je najavio da će GO Lazarevac početi izgradnju muzeja koji će čuvati uspomenu na ovu slavnu bitku.\nSrpski narod tokom svoje istorije vodio teške, velike i značajne bitke, ukazao je državni sekretar Miodrag Kapor. Uvek je to bilo na pravoj strani protiv nadmoćnijeg i mnogo opremljenijeg protivnika napomenuo je predstavnik resornog ministarstva.\nCeremonijom polaganja venaca i odavanjem državnih i vojnih počasti kod Spomenika srpskom ratniku u centru Lazarevca završeno je obeležavanje ovog značajnog istorijskog događaja.\nShare the post "Obeleženo 106 godina od završetka Kolubarske bitke"\n← Lajkovčanke slave – poraz!\nAsfaltiranje ulice Dositeja Obradovića →


Milan Mišić - Avenija Amerika - Superherojski ”Osvetnici” šampioni gledanosti\nPočetna / Prijatelji sajta / Milan Mišić / "Avenija Amerika" / Superherojski ”Osvetnici” šampioni gledanosti\nSuperherojski ”Osvetnici” šampioni gledanosti\nU Americi ”ponovo radi bioskop”, ili tačnije, ponovo mu raste popularnost, posle dve godine opadanja entuzijazma Amerikanaca za najpopularniju i (izvan kuće) najjeftiniju zabavu. Pošto je većina ”multipleksa” (bisokopa sa više dvorana) ovde deo šoping centara, dvosatno sedenje u mraku, sa ogromnom posudom kokica i podjednako velikom čašom koka-kola (ili neke druge zašećerene vodice) još je aktuelna formula za dobar provod.\nDo kraja godine ostalo je još par dana, ali je Holivud već izveo svoju računicu. Po tradiciji, najpouzdaniji godišnji bilans se prvo pojavljuje na sajtu hollywood.com, gde ga potpisuje Pol Dergarabedijen, glavni ekspert za bioskopsku ekonomiju i najcitiraniji analitičar holivudske industrije zabave.\nDergarabedijen je ovoga puta bio glasnik dobrih vesti. Ove godine je u bioskope ušlo 5,6 odsto više gledalaca nego lane. Na blagajnama je prodato 1,36 milijardi ulaznica, u poređenju sa prošlogodišnjih 1,29 milijardi.\nU dolarima, ovogodišnji saldo je lepa svota od 10,8 milijardi dolara, 6 odsto više nego 2011. Uspeh je utoliko veći što cene karata nisu povećavane, a ovo je inače najveći godišnji skok još od 2002.\nOva godina je pokazala i da se menjaju ukusi publike i da na to brzo reaguju i producenti i holivudski studiji. Prolazi naprimer moda trodimenzionalnih (3D) projekcija (kada se film gleda kroz specijalne naočare koje se dele na ulazu) – ove godine ih je izneto samo 28, u poređenju sa prošlogodišnjih 34 - a sve je popularniji ”ajmeks”, džinovsko platno, koje podrazumeva prethodno snimanje na filmu većeg formata od standardnog. Prihodi dvorana sa ”ajmaks” projekcijom su za 50 odsto veći nego u prethodnoj godini (nijedan film nije inače u celini snimljen na traci velikog formata, pre svega zbog cene, što se vidi tokom prikazivanja).\nDergarabedijen konstatuje da je ovogodišnji uspeh utoliko veći, jer je omanula letnja sezona (kada se iznose uglavnom ”laki filmovi”) u kojoj se inkasira oko 40 odsto godišnjeg prihoda – bila je najlošija u poslednjih 19 godina.\nU celini, filmsku 2012. je izvuklo nekoliko hitova: ”Igre gladi” u martu i najnoviji Džems Bond (”Skajfal”) u novembru. ”Igre gladi” (iz ”Lajonsgejta”), film namenjen uglavnom tinejdžerima i ”mlađim odraslima”, doneo je 408 miliona dolara na domaćem terenu, a kad se uključe i prihodi iz ostatka sveta, ukupno 686 miliona (a upravo je počeo drugi život: na DVD i ”blurej” pločama).\nAgent ”007” koji je ove godine obeležeio pola veka na filmu, pokazao je da se stara ”franšiza” može uspešno podmlađivati. ”Skajfal” je uspeo ne samo komercijalno, nego i kao ukupni filmski doživljaj, pa su ove godine neki kritičari po prvi put pominjali da bi mogao da bude i kandidat za nekog od 24 ”Oskara” koji će biti dodeljeni u februaru u iduće godine. Dosad je ubrao 280 miliona ovde i u Kanadi, a još 694,3 miliona u ostatku sveta, čime je postao najprofitabilniji ”Džems Bond” dosad, čak i kad se prihodi prethodnih koriguju za stopu inflacije.\nApsolutni rekorder 2012. su međutim ”Osvetnici” (“The Avengers”) iz ”Marvel studija” (distribucija ”Dozni”), film o super heroju iz takođe ”Marvel” stripa. Naravno, i ovo je šarena laža za mlađu publiku zasnovana mahom na specijalnim efektima, dovoljno međutim privlačna da samo u Americi od ulaznica donese prihod od 632,4 miliona, a sa onim iz inostranstva ukupno 1,51 milijardu.\nMilijardu je premašila i po ocenama kritike veoma uspela najnovija epizoda ”Betmena” (”Uspon vrnog viteza”), u režiji Kristofera Nolana, inače treći deo njegove trilogije sa glumačkom ekipom iz prve lige: Kristofer Nolanom, Majlom Kejnom i En Hatevej, koji je posebno bio impresivan u svojoj ”ajmeks” verziji. ”Ajmeks” (IMAX) je inače skraćenica od prvih triju slova engleskih reči ”image maximum” i reč je o tehnologiji koja koristi specijalnu traku od 65 milimetara (standardna je 35mm). Film kroz kameru prolazi horizontalno (umesto vertikalno kod klasičnog filma), a svaka sličica je dimenzija 69,6 puta 48,5 milimetara. Najmanje platno je dimenzija 22 sa 16 metara, a najveće 35,7 sa 29,4 metra (”ajmeks” dvorana u Sidneju, Australija).\nDa se vratimo ”Betmenu”: na običnom i velikom platnu u Americi je zaradio 448,1 milion, a globalno 1,08 milijardi, na uloženih oko 230 miliona (produkcija ”Osvetnika” koštala je desetak miliona manje).\nKo reskira taj dobija, pravilo je koje očigledno važi i za Holivud, čija je ekonomija ustvari ciklična: velike hitove prate i podjednako spektakularni promašaji. Mada je i ova poslednja kategorija relativna.\nFilm ”Džon Karter” o međuplanetarnim avanturama junaka iz serije romana autora ”Tarzana” Edgara Rajsa Barouza, koji je koštao 250 miloiona, izuzetno loše je prošao kod kuće, ali je zato bio veliki hit u Rusiji, pa je ipak pokrio troškove i doneo nekih 30 miliona viška. Slično je prošao, s tom razlikom da je manjak domaće publike nadoknadila ona u Kini, i četvrti nastavak animiranog ”Ledenog doba”, čiji su simpatični likovi ovde doneli 161 milion, ali 714 miliona u inostranstvu, od čega 68 miliona samo u Kini.\n”Ovo je prekretnička godina za odnose Holivuda i Kine”, izjavio je tim povodom Fil Kontrino, urednik sajta boxoffice.com koji se bavi filmskom ekonomijom.\nNajzad, jedan od ove godine uočenih holivudskih fenomena je uspeh filmova za ”seniore”, u kojima su glavni akteri oni u već zrelom dobu života u interpetaciji glumaca kojima je lako da se poistovete sa njihovim problemima.\nTakva je naprimer komedija ”Houpspring” sa Merili Strip (63) i Tomi Li Džonsom (66), kao bračnom paru koji nastoji da povrati neke emocije iz mladosti. Ričard Gir (63) u ”Arbitraži” igra pokvarenog menadžera jednog investicionog fonda, a Frenk Langela (74) u ”Frenku i robotu” je ostareli provalnik kome društvo pravi usavršeni robot. Holivud otkriva da profit mogu da donesu i sede kose.


U Srbiji ima 560.000 udovica i 150.000 udovaca - Biznis i Finansije\nHome\tVestiPolitika i društvo\tU Srbiji ima 560.000 udovica i 150.000 udovaca\nŽene žive pet godina duže nego muškarci\n“Jedan od razloga za takvu ogromnu razliku je i očekivani životni vek žena, duži za pet godina. Žene u proseku žive 78,3 godine a muškarci 73,1”, rekla je Janković za Tanjug i dodala da te činjenice signaliziraju da je važno da se radi na osnaživanju muškaraca.\n“Kako je jedan čovek u istaživanju o položaju starih rekao – u selu čovek umre zbog sitnice, sramota ga je da ide kod lekara. Problem počne od tačkice, završi se teškom gangrenom i ode”, rekla je Janković i dodala da nije redak slučaj da ljudi iz ruralnih krajeva nemaju ni koga da pozovu kada im je zdravlje narušeno.\nPoverenica je navela i još jednu stvar – da su samo u 2019. godini u saobraćaju poginula 404 muškaraca. Dodala je da je u tom periodu, iako je puno urađeno na bezbednosti saobraćaja, stradalo i 130 žena.\nKako kaže, iz ovoga vidimo da postoji rodna komponenta, što ukazuje i na rezultat patrijarhalnih obrazaca ponašanja – “nisi muškarac ako brzo ne voziš”. Zato je, dodaje, nepohodno da se govori o politikama koje jednako govore o poboljšanju života muškaraca i žena.


LSV: SVM-u važniji stranački interesi i funkcije | Autonomija\nLSV: SVM-u važniji stranački interesi i funkcije\nKako je moguće da na dva nivoa vlasti SVM istovremeno podržava dve potpuno suprotstavljene političke grupacije?\nGradski odbor Lige socijaldemokrata Vojvodine (LSV) u Subotici pozvao je danas Savez vojvođanskih Mađara (SVM) da objasni kako je moguće da na dva nivoa vlasti istovremeno podržava dve potpuno suprotstavljene političke grupacije i da objasni kako je moguće da podržava gradonačelnika Jenea Maglaija o kome govori sve najgore i koga su prošle nedelje isključili iz stranke, preneo je portal Magločistač.\n„Savez vojvođanskih Mađara možda i uspeva da objasni svojim biračima kako je moguće da na dva nivoa vlasti istovremeno podržava dve potpuno suprotstavljene političke grupacije. Međutim, sigurni smo da građankama i građanima Subotice neće uspeti da objasne kako je moguće da kao gradonačelnika našeg grada podržava nekoga o kome govori sve najgore i koga su čak i isključili iz stranke“, navedeno je u saopštenju GO LSV Subotica.\nLSV je takođe naveo i da „su sitni stranački interesi, lične funkcije i vlast, funkcionerima Saveza vojvođanskih Mađara izgleda važniji i od principa i od Subotice“, kao i da „Subotica i njeni građani ne smeju biti eksperimentalni poligon za dokazivanje politički mogućeg“.\n„Time što je gradonačelnik Maglai prihvatio ovu neprincipijelnu podršku SVM, otvara se i pitanje šta su zapravo prave namere Mađarskog pokreta (MP), barem kada je u pitanju Subotica“, navedeno je u saopštenju.\nLSV je pozvao vlast da se što pre završi farsa sa nizom “prekomponovanja” aktulene vlasti i da grad dobije ozbiljno i odgovorno rukovodstvo koje se neće voditi isključivo vlastitim interesima u nastojanju da po svaku cenu sačuva na čudan način stečene pozicije.


Dobojski Info - DOBOJ: Večeras o temi "Nastanak i identitet Republike Srpske"\nDOBOJ: Večeras o temi "Nastanak i identitet Republike Srpske"\npetak, 20 oktobar 2017 12:20\nU Umjetničkoj galeriji Centra za kulturu Doboj večeras će biti održana tri predavanja o temi "Nastanak i identitet Republike Srpske".\nPublici će se predstaviti Boris Radaković koji će govoriti o "Srednjovjekovnom nasljeđu", Dragoslav Ilić koji će govoriti na temu "Republika Srpska kao srpsko `nikad više`" i Predrag Lozo koji će održati predavanje o temi "Vojska Republike Srpske i nastanak Republike Srpske".\nPredavanja u okviru kampanje "Heroji Republike Srpske" i projekta "Kultura sjećanja - Svjedok istine", organizuje dobojski odbor Udruženja djece poginulih boraca "Nasljeđe".\nPredavanja počinju u 19.00 časova, a ulaz za posjetioce je besplatan, saopšteno je iz dobojskog Centra za kulturu i obrazovanje.\nU dobojskom Centru za kulturu i obrazovanje u ponedjeljak, 23. oktobra i utorak, 24. oktobra biće održane projekcije dokumentarnih filmova o odbrambeno-otadžbinskom ratu.\nPredviđeno je da u ponedjeljak od 19.00 časova bude prikazan dokumentarni film "Mjesto zločina" autora Milovana Pandurevića, a od 20.30 časova "Bitka za odbranu Hercegovine", autora Nebojše Kolaka.\nU utorak od 19.00 časova biće prikazan film "Spomenko na vječnoj straži", autora Mileta Savića.\nViše iz ove kategorije « DOBOJ: Šamčanima se predstavila Etno-grupa "Iva" DOBOJ: Srpska je viševjekovni svjedok kontinuiteta srpskog naroda »


Vašington, 12. april 2021. godine – Ambasador Republike Srbije u Sjedinjenim Američkim Državama Marko Đurić predao je danas akreditivna pisma generalnom sekretaru Organizacije američkih država Luisu Almagru, čime je i zvanično postao stalni posmatrač pri ovoj regionalnoj organizaciji.\nU izuzetno srdačnom razgovoru, ambasador Đurić istakao je posvećenost Republike Srbije daljem razvoju saradnje sa OAD i negovanju bilateralnih odnosa sa državama Severne i Latinske Amerike i Kariba.\n„Današnja jaka Srbija, koja se ubrzano razvija, želi da bude čvrsto uporište zemalja Latinske Amerike u Evropi. Najveća komparativna prednost Srbije leži upravo u našoj spremnosti i otvorenosti za saradnju sa svim regionima i državama sveta,“ ukazao je Đurić.\n„Tradicija saradnje Srbije i zemalja članica OAD seže u daleku prošlost, a zajedničke vrednosti i principi koje decenijama delimo spone su koje nas neraskidivo vežu“, istakao je Đurić, prenevši tom prilikom Almagru poruke prijateljstva u ime naroda Srbije, predsednika Aleksandra Vučića, predsednice Vlade Ane Brnabić i ministra spoljnih poslova Nikole Selakovića.\nOrganizacija američkih država predstavlja najstariju regionalnu organizaciju na svetu koja okuplja 35 država Latinske Amerike i Kariba sa statusom članice, kao i 72 države sveta sa statusom stalnog posmatrača.\nRepublici Srbiji dodeljen je status stalnog posmatrača pri ovoj Organizaciji 2002. godine, a naši predstavnici aktivno učestvuju u Generalnim skupštinama OAD od 2011. godine.


Tanjug 28. februara 2020. 12:19\nZAGREB – Vladajuća HDZ popustila je pred zahtevom manjina kada je reč o Zakonu o popisu stanovništva, pa će tako na područijima na kojima su koncentrisane nacionalne manjine popisivači biti iz njihovih redova, a poslanici manjina u Saboru će za taj zakon glasati po svojoj savesti.\nPredsednik Kluba poslanika HDZ, Branko Bačić, je nakon sastanka stranaka vladajuće koalicije rekao da će se članovi Kluba nacionalnih manjina prisustvovati današnjem glasanju o pomenutom zakonu u parlamentu, a stav o tome kako će glasati, kako je rekao, definisaće po svom nahođenju.\n„Utvrdili smo da je vladajuća većina stabilna i da će predstavnici nacionalnih manjina, odnosno Klub nacionalnih manjina prisustvovati današnjem glasanu i da ćemo zakon doneti s uputstvima koja će utvrditi Državni zavod za statistiku tijekom ožujka. Zavod će voditi računa da na područjima gde su koncentrisani pripadnici nacionalnih manjina popisivači dolaze iz redova nacionalnih manjina“, kazao je Bečić, prenela je Hina.\nRekao je da je direktorka Državnog zavoda za statistiku Lidija Brković zadužena da tokom marta pripremi sva potrebna uputstva, koja bi trebalo biti na tragu onoga što je već bilo propisano 2014. godine.\nTo znači da popisivači na područjima gde su nacionalne manjine treba zadovoljiti uslove, kao što su srednja stručna sprema, informatička obučenost i završen tečaj za popisivača.\nPredsednici županijskih komisija vodiće računa da pripadnike nacionalnih manjina popisuju popisivači koji dolaze iz njihovih redova, ističe Bačić.\nZastupnik češke i slovačke manjine Vladimir Bilek izjavio je da će nacionalne manjine o Zakonu o popisu stanovništva glasati po sopstvenoj savesti, istakavsi da su danas dobili određene garancije da će se kroz obvezna uputstva kao podzakonskim aktom toekom marta tačno utvrditi načini popisivanja stanovništva.\n„Što se tiče amandmana dobili smo garanciju da će razgovarati s Državnim zavodom za statistiku, da će kroz obvezna uputstva biti definisana pitanja koja su inače bila suština“, rekao je Bilek.\nSastanak je održan jer su manjine tražile da se građanima u popisu omogući izjašnjavanje o više materinskih jezika i poštovanje manjinske kvote među popisivačima.\nNa spekulacije da je cela priča o pomenutom zakonu igra između manjinaca i premijera Andreja Plenkovića zbog unutarstranačkih izbora u HDZ, Bilek je rekao da je taj zakon veoma važan da bi, kako je rekao, to bila bilo kava igra.


Miroslav Aleksić: Kao opozicija se uvek zalažemo za nove izbore, ali o njima ne treba da se pregovara van institucija | Insajder TV - Više od vesti\nMiroslav Aleksić: Kao opozicija se uvek zalažemo za nove izbore, ali o njima ne treba da se pregovara van institucija\nNarodna stranka vodi razgovore sa svim opozicionim strankama koje su ušle u parlament, osim sa SSP, od trenutka kad je njen lider, Dragan Đilas, odlučio da se sastane sa Vučićem. NS ne izbegava razgovor sa svim strankama, ali u okviru institucija, a ne na Vučićevom kanabetu, objašnjava Aleksić\nPotrpedsednik Narodne stranke, Miroslav Aleksić je, gostujući u Markeru Insajder TV, rekao da se njegova stranka, kao opoziciona, uvek zalaže za nove izbore. Ocenio je da će se sa formiranjem vlasti u Beogradu verovatno čekati. S obzirom na tanku većinu koju u gradu imaju SNS i SPS, Aleksić je rekao da je pitanje da li će ta vlast moći da opstane.\nMiroslav Aleksić kaže da ne razume poziv Borka Stefanovića, funkcionera SSP, da svi opozicionari koji su napadali Dragana Đilasa što se sastao sa Aleksandrom Vučićem sada predlože šta treba da se uradi, kako bi se zaštitila volja Beograđana koji su glasali protiv vlasti. Aleksić je pitao da li bi to značilo da smo volju Beograđana predali u ruke dvojice ljudi, tj. dva lidera stranke, dodajući da će odbornici i poslanici volju građana zastupati u parlamentu. On je ocenio da danas u Srbiji ima više ljudi koji ne podržavaju ovu vlast, nego onih koji je podržavaju.\nNe može - tokom izbora primeri korupcije a nakon izbora razgovor\nNa pitanje da li NS razgovara sa opozicijom, njen potrpedsednik je objasnio da ta partija vodi politički dijalog sa svim strankama i pokretima koji su ušli u parlament i dodao da je Narodna stranka vodila razgovore i sa SSP, sve dok se Đilas nije sastao sa Vučićem. Mi, kao stranka, nismo mogli da prihvatimo da se tokom izbora građanima predstavlja pravo lice režima, kroz primere korupcije i sl. a da se posle izbora ode da se sa njima razgovara, objasnio je Aleksić. On je izrazio žaljenje što opozicija nije bila sinhronizovana na ponovljenim izborima na nekim mestima u gradu, zbog čega je vlast, nakon njihovog ponavljanja, osvojila dva mandata više.\nProcenu programskog direktora Demostata, Zorana Panovića, da bi vlast u gradu SNS i SPS mogli da formiraju uz podršku SSP, te da bi se ta slika mogla preneti i na republički parlament, Aleksić smatra nerealnom. Dodao je da je crvena linija koju Narodna stranka i on ne prelaze, to da bilo ko iz opozicije ko je osetio u proteklih nekoliko godina šta režim radi, kroz kontrolu medija, institucija i nepoštovanje zakona, sada kaže da se šalio i da sa njima sedne da razgovara.\n„Ujedninjeni za pobedu Srbije“ u republičkom parlamentu bez zajedničke poslaničke grupe\nAleksić je rekao da stranke koje su na izbore izašle u koaliciji „Ujedninjeni za pobedu Srbije“ u republičkom parlamentu neće imati zajedničku poslaničku grupu. Kako je rekao, o tome su se izjasnile sve stranke, što je po njegovom mišljenu, dobro. Podsetio je da to radi i SNS, koji na izbore izađe sa zajedničkom listom, a kasnije formira više poslaničkih klubova. „Važno je da imamo zajednički nastup, kao opozicija i da sinhronizano napadamo vlast“, ocenio je on. Aleksić smatra da je 12 poslanika, koliko je mandata osvojila Narodna stranka, dovoljno da se ta stranka predstavi građanima, ali i da u parlamentu zastupa njihove interese.\nReagujući na odluku predsedničkog kandidata koalicije i nekakdašnjeg člana NS, Zdravka Ponoša, da napusti tu stranku, Aleksić je rekao da je to njegovo pravo. Shodno načinu da postane kandidat za predsednika, tako je odlučio i da izađe iz stranke, ocenio je Aleksić i objasnio da raspuštanje nekoliko odbora te stranke nema veze sa odlukom Ponoša da iz nje istupi. „Oni su njegov izlazak iskoristili kao povod da kažu da ne žele da vode odbore, a pitanje je da li smo mi, kao rukovodtsvo bili zadovolnji radom nekih odbora“ rekao je Aleksić, dodavši da je jedan odbor raspušten, dok su nekima istekli mandati.\nReagujući na poziv Aleksandra Vučića da svi politički akteri učestvuju u donošenju odluka o suštinski važnim pitanjima za zemlju, potpredsednik NS je rekao da ta stranka ne izbegava razgovor, ali u okviru institucija. „Taj razgovor nije ispijanje kafe, ili viskija sa Vučićem, u njegovom kabinetu, skupština je mesto na kom o tome treba da se govori“, objasnio je on. Aleksić je rekao i da će učestvovati u razgovorima o formiranju vlade, kad za to dođe vreme, ali takođe u okviru institucija. On je rekao i da je Vučić do sada pokazao da ga opozicija, vladavina prava i demokratija ne zanimaju, zbog čega NS ne želi da sa njim deli odgovornost za ranije donete odluke.


Na Islandu moguć referendum o članstvu u EU - 02.01.2017, Sputnik Srbija\nIsland bi mogao da održi referendum o članstvu u Evropskoj uniji, ukoliko pregovori o formiranju koalicione vlade budu uspešni, izjavio je lider partije Svetla... 02.01.2017, Sputnik Srbija\nevropa, vesti, svet, island, evropska unija (eu)\nKako prenosi AFP, izbori u oktobru na kojima nijedna partija nije osvojila većinu doveli su do nekoliko neuspelih pregovora između konzervativne Partije nezavisnosti, Reformističke stranke i partije Svetla budućnost.\nLider Svetle budućnosti Otar Prop rekao je da su novi današnji pregovori bili uspešniji po pitanju pecanja i članstva u EU.\n„Postignuti su određeni dogovori o ovim idejama“, rekao je Prop za televiziju RUV misleći na održavanje referenduma o tome da li Island treba da nastavi sa procesom pridruživanja EU.\nNakon ekonomskog kolapsa u 2008. godini, Island je ušao u proces pregovora sa EU u 2009, ali su oni suspendovani 2013. godine, a Island je povukao svoju aplikaciju 2015. godine.\nDok većina od ukupno 330.000 građana Islanda nije za ulazak u EU, smatraju da ipak treba da se održi referendum o toj temi, prenosi AFP.\nPoslednji politički pregovori predstavljaju drugi pokušaj tri partije da sastavi vladu.\n„Prevazišli smo najveće prepreke. Sada ćemo iskoristiti naredne dane da sastavimo plan vlade. To neće dugo trajati, ali ne žurimo“, rekao je predsednik Reformističke stranke Benedikt Johaneson.


TRAŽIMO REVIZIJU SVIH NEPOTVRĐENIH OPTUŽNICA ZA RATNE ZLOČINE — Bosnjaci.Net\nSaopćenje Udruženja Svjedoka i žrtava genocida i Udruženje Pokret "Majke enklava Srebrenica i Žepa"\nTRAŽIMO REVIZIJU SVIH NEPOTVRĐENIH OPTUŽNICA ZA RATNE ZLOČINE\nObjavljeno: 20. January 2022. 14:01:25\nJedan od prvih i možda pionirski poduhvat je bila optužnica protiv Momčila Mandića, ministra pravosuđa tzv. Srpske republike u BiH, završila je oslobađajućom presudom, zatim načelnik opštine Bosanska Krupa i predsjednik Kriznog štaba iste opštine Gojko Kličkovic također oslobođen pred Sudom BiH.\nPored oslobođajućih presuda drugi fenomen je da po podizanju optužnice ili već u samoj istrazi, osumnjičeni "saznaju" za mogućnost podizanja optužnice i jednostavno pobjegnu u susjednu državu, što je posljednjih godina bila ustaljena praksa, a zadnji slučaj je Milomir Savčić, komandant 65. motorizovanog puka pri Glavnom štabu VRS.\n"Sud je prije donošenja odluke o optužnici dopisom pozvao Tužilaštvo BiH da uredi optužnicu, između ostalog i zbog činjenice da osumnjičenom nisu predočeni svi inkriminirajući navodi i djela navedena u optužnici, te nakon toga utvrdio da Tužilaštvo BiH nije postupilo na način kako je u dopisu navedeno".\nČak i kad sud potvrdi optužnicu, suđenje nikako da počne, takav je slučaj u predmetu Miroslava Kraljevića aktuelnog načelnika Vlasenice.\nNa osnovu gore navedenog pozivamo novi sastav VSTV i novopostavljenog V.D. Glavnog tužioca Tužilaštva BiH da hitno realiziraju prijedloge i zaključke iz dva izvještaja Džoane Korner koji su rađeni po zahtjevu OSCE i Tužioca ICTY/MICT, a posebno dio koji se odnosi na način i kvalitet podizanja optužnica.\nTražimo da se hitno napravi revizija svih slučajeva nepotvrđivanja optužnica od strane Suda BiH i utvrdi konkretna odgovornost, ali i da se takve optužnice zanove, ponovo dorade i podnesu na potvrđivanje Sudu, uključujući posljednju protiv Milenka Stanića.\nTakođer, pozivamo sve učesnike odgovorne za realizaciju revidirane strategije da hitno pristupe realizaciji revidirane strategije Anex B Strategije i A listi prioriteta Pravila puta, što je zakonska obaveza Tužilaštva BiH, piše u saopćenju Udruženja Svjedoka i žrtava genocida i Udruženje Pokret "Majke enklava Srebrenica i Žepa".


New York: Lagumdžija razgovarao sa Clintonom o političkoj i ekonomskoj situaciji u BiH – Informer\nNew York: Lagumdžija razgovarao sa Clintonom o političkoj i ekonomskoj situaciji u BiH\nPredsjednik SDP BiH, Zlatko Lagumdžija, učestvuje na 11. Generalnoj Skupštini Madridskog kluba, kao jedan od 87 članova asocijacije bivših šefova država i vlada, koja se od 7. do 10. novembra održava u New Yorku.\nTokom Generalne skupštine održava se i godišnja tematska Konferencija pod nazivom “Digitalne tehnologije za 21. vijek demokratije”.\nPored članova Madridskog kluba, bivših šefova država i vlada, u radu skupštine učestvuju i vodeći predstavnici država, međunarodnih institucija i pozvani eksperti iz akademske, finansijske i poslovne zajednice vodećih svjetskih zemalja.\nCilj skupa je sagledavanje uticaja razvoja novih tehnologija na transformaciju država i načine upravljana i kako su se vlade prilagodile digitalnom dobu. Tokom konferencije razgovara se o viziji izgleda javnog sektora u narednih deset ili dvadeset godina kao i tome koje tehnologije imaju najveću šansu da naprave države efektivnijim, funkcionalnijim i unaprijede odnose između političara i građana.\nNa gala svečanosti u povodu godišnje skupštine asocijacije, bivšem predsjedniku SAD Billu Clintonu uručena je posebna nagrada „ Demokratsko Liderstvo“ Madridskog kluba.\nNakon Nelsona Mandele, predsjednika Južnoafričke republike, predsjednik Clinton je drugi dobitnik ove prestižne nagrade u historiji Madridskog kluba.\nLagumdžija je tokom trajanja generalne skupštine imao niz bilateralnih susreta između ostalog i sa predsjednikom Clintonom. Lagumdžija se sagovrniku zahvalio na angažmanu u BiH i upoznao ga sa trenutnom političkom i ekonomskom situacijom u našoj zemlji.\nPredsjednik Clinton je pokazao veliki interes za aktuelna zbivanja i iskazao spremnost da u okviru svojih mogućnosti pomogne u razvoju Bosne i Hercegovine regiona u cjelini.\nAsocijacija bivših šefova država i vlada, nastala 2002. godine, posvećena jačanju demokratija u svijetu, broji 87 članova iz više od 50 zemalja, među kojima su Bill Clinton, Vim Kok Ricardo Lagos, Helmut Kol, Vaclav Havel, Tadeuš Mazovjecki, Felipe Gonzales, Milan Kučan, Antonio Guteres, Lajonel Žospen, Kjel Mangel Bondevik… Madridski klub radi po pozivu u saradnji sa vladama i drugim organizacijama na snaženju demokratskog liderstva, ljudskih prava, vladavine prava i ekonomskog razvoja.\nInformacije o Madridskom klubu možete naći na www.clubmadrid.org , stoji u saopštenju SDP-a BiH.


Danas\t28.11.2008 14:27\nProgram festivala „A Rough Guide to Amsterdam“, koji će beogradsku publiku upoznati sa najnovijim kulturnim tendecijama ovog znamenitog holandskog grada, kroz muziku pozorište, film, izložbe i tribine, počeće danas i trajaće do 30. novembra\nGlavni kriterijumi za izbor umetnika bili su visok kvalitet i sličnosti, koje povezuju amsterdamsku i beogradsku kulturnu scenu, objasnila je Valravenova. Za prvi dan festivala, najavljen je večerašnji koncert pop atrakcije Room Eleven, koji će svoj nastup započeti u 21 sat u sali Doma omladine, a čija je muzika inspirisana džezom Nju Orleansa. U Magacinu u Kraljevića Marka zakazano je otvaranje dve izložbe - „Portreti mladih u Srbiji“ Marka Nozemana i „Subjektivni atlas Srbije“, u okviru koga će umetnici predstaviti rezultate proistekle iz radionice čiji je cilj bio pokušaj da se na ličan način vizuelno predstavi ovdašnji kulturni život. „To nije atlas o mišljenju, nego o posmatranju, nije o politici, nego o ljudima, nije o nacionalnom, nego o kulturnom identitetu“, ukazala je Anelis de Vet, grafička dizajnerka i autor ovog projekta, dodavši da će izloženi materijal tako mapirati dnevnu sobu jednog studenta, logoe svih banaka koje su trenutno u Srbiji, beogradske ulice nazvane po značajnim datumima, kao i svo posuđe koje se upotrebilo na jednoj srpskoj slavi. U okviru pozorišnog dela programa, večeras u 19:30 sati, u CZKD će biti održan performans „Point Blank“ umetnice Edit Kaldor, a za nedelju 19 sati, u istom prostoru, zakazana je provokativna predstava pozorišne trupe Max, pod nazivom „The Raised Finger“ - Čitanje bukvice, koju je režirao Jetse Batelan.\nFilmski program donosi nekoliko segmenata - dva filma o ubistvima „Raj nad Holandijom“ i „Skin“, radionice sa njihovim rediteljima Rolfom fan Ejkaom i Hanrom Smitsmanaom, kao i andergraund filmove iz nezavisne produkcije. Prema rečima selektora ovog dela programa, Dirk van der Stratena, filmovi o ubistvima se bave psihološkim portretima ubica, a ne davanjem nekakvih sudova. Kritika je ove filmove u Holandiji dočekala na nož, pa ga izuzetno zanima reakcija ovdašnje publike. Deo programa posvećen novim medijima obuhvatiće video radove, koji se bave osetljivim pitanjima i klimom u holandskom društvu. Direktorka centra De Bali, ukazala je na kratak film „Your blood as red as mine“, koji joj se posebno dopao i najavila radionicu, koja će biti održana u ovom delu programa, a u kojoj će učestvovati gej aktivisti. Naročito interesantan programski segment festivala posvećen je političkim pitanjima u svetlu evropskih integracija i uključivanju Srbije u iste. Urednik ovog dela programa, Vilbur Perlot najavio je niz tribina, koji će se baviti aktuelnim društvenim i političkim temama, sa posebnim osvrtom na složen odnos između Holandije i Srbije. Na prvoj tribini će učestvovati Džon Halsmen, Lik Blom, Goran Svilanovići Ljiljana Smajilović, uz moderaciju Vilbura Perlota i Jugoslava Ćosića, a na drugoj, posvećenoj temi organizivanog kriminala, govoriće Diana Zigel i Miloš Vasić. Takođe, jedno od pitanja koje će se razmatrati u ovom delu programa je i trgovina ljudima, u okviru koga će biti organizovan i kviz o znamenitom amsterdamskom kvartu Crvenih fenjera.\nAux Raus - amsterdamski tehnopank duo


Vakcine na srpskom tržištu odličnog kvalieteta, potvrđeno iz Agencije za lekove – Kragujevčani\nU Srbiji bez Kosova i Metohije registrovano je devet slučajeva oboljevanja od malih boginja\nPredstavnik Agencije za lekove i medicinska sredstva Srbije Pavle Zelić kaže da su sve vakcine koje dolaze na srpsko tržište dobrog kvaliteta što potvrđuju dozvole za lek i sertifikati analiza.\nVakcine dolaze iz zapadne Evrope i svaka vakcina se kontroliše u laboratoriji. Imamo nacionalno telo koje dodatno proverava sve i stoji iza odluka – objašnjava Zelić za RTS.\nKaže da su vakcine nekog proizvođača istog sastava i kvaliteta za sva tržišta i da nema bojazni da su one koje dolaze na naše tržište lošijeg kvaliteta. Dodaje i da Nacionalni centar za praćenje neželjenih reakcija na vakcine ima podatke o reakcijama i da nijedna nije bila zabrinjavajuća.\n– Radi se o blagim i očekivanim reakcijama, to su crvenilo, visoka temperatura, otok, ništa što bi izazvalo zabrinutost – napominje Zelić.\nU Srbiji bez Kosova i Metohije registrovano je devet slučajeva oboljevanja od malih boginja. Na Kosovu je samo za nedelju dana obolelo više od dve stotine ljudi, a epidemija je odnela dva života. Epidemija malih boginja vlada u Rumuniji i Makedoniji, u Italiji se beleži povećan broj obolelih.\nNadležni u Srbiji tvrde da još nema razloga za paniku, ali za oprez da. U našim domovima zdravlja ima svih vakcina, pa i MMR koja štiti od malih boginja, a koju prema statistici, roditelji najčešće odbijaju da daju deci.\nZbog toga je obuhvat vakcinisanih nikad manji. U prvih devet meseci u Beogradu je vakcinisano tek 45 odsto dece, u Nišu 59 odsto. Smanjen je obuhvat vakcinisane dece i u drugim većim gradovima.\nZa kolektivni imunitet neophodno je da više od 95 odsto stanovništva bude vakcinisano. Vanredna imunizacija se još ne sprovodi, ali je počela vakcinacija nevakcinisane i nepotpuno vakcinisane dece u srpski enklavama na Kosovu, kao i na jugu Srbije.


Svaki učenik iz stručnog obrazovanja je važan – Bankar.me\nNovember 2, 2021 CRNA GORA, POSAO I KARIJERA, SVE VIJESTI Leave a comment\nUspostavljanje Sistema praćenja diplomaca kako bi procjenili uticaj stručnog obrazovanja u Crnoj Gori\nSvake godine, dvije trećine učenika srednjih škola u Crnoj Gori bira stručno obrazovanje prilikom upisa u preduniverzitetsko školovanje. Međutim, što se dešava sa ovim učenicima nakon diplomiranja je i dalje prilična nepoznanica – da li nalaze posao u svojoj struci, da li se prijavljuju na Zavod za zapošljavanje ili nastavljaju sa univerzitetskim obrazovanjem? Kako bi podržali kreatore politika da dođu do odgovora na ova pitanja, Međunarodna organizacija rada (MOR) je sprovela studiju na ovu temu i izradila predlog praćenja diplomaca iz stručnog obrazovanja u Crnoj Gori koji se zasniva na administrativnim podacima.\nStudija je predstavljena na radionici koja je održana 22. oktobra u organizaciji MOR-a, uz učešće predstavnika Ministarstva prosvjete, nauke, kulture i sporta, Centra za stručno obrazovanje, Uprave prihoda i carina, Zavoda za zapošljavanje, MONSTAT-a i Univerziteta Crne Gore. Svi učesnici su dali dragocjen doprinos diskusiji iz perspektive svoje djelatnosti i usaglasili naredne faze u implementaciji Sistema praćenja diplomaca.\nSama studija analizira najbolje prakse u Evropi i predlaže jedan model koji uvodi Sistem praćenja diplomaca korak po korak, uz navođenje uloga i odgovornosti svake od institucija. Iako je bilo sporadičnih pokušaja da se prate učenici iz stručnog i visokog obrazovanja korišćenjem anketiranja kako bi se došlo do kvalitativnih podataka, odziv ispitanika nije pružio rezultate koji bi bili podrška kreiranju politika na osnovu dokaza. Iz tog razloga studija MOR-a predlaže uspostavljanje sveobuhvatnog Sistema praćenja diplomaca koji kombinuje kvalitativne ankete sa kvantitativnim podacima o obrazovanju, porezima i zapošljavanju, a sve u cilju potpunog uvida u ishode zapošljavanja i obrazovanja diplomaca iz stručnog obrazovanja na duži rok.\nTri najvažnije preporuke sa same radionice se odnose na: a) Osnivanje međuinstitucionalne Koordinacione grupe i definisanje uloga i odgovornosti; b) Sprovođenje pilot istraživanja praćenja manjih grupa diplomaca iz stručnog obrazovanja 2022.godine u dva sektora (učenici trogodišnjih programa koji su u dualnom naspram onih koji su u školskom obliku , kao i učenika u četvorogodišnjim programima) tako što će se kombinovati administrativni podaci sa onima iz anketiranja; c) Izrada Metodologije prikupljanja i obrade podataka diplomaca iz stručnog obrazovanja u prvoj polovini 2022.godine. Sama studija i mapa puta biće objavljena krajem 2021.godine i dostupna svima na internetu.\nPOJMOVIPripravnički staž Crna Gora stručno obrazovanje\nPrevious IRF od početka pandemije u crnogorsku privredu plasirao preko 400 miliona eura\nSljedeći Vlada da limitira naknade članovima borda


Višković tvrdi da je Srpska bolja od države Srbije?! - Vijesti Srpske – Najnovije vijesti iz Republike Srpske\nNaslovna Najnovije Višković tvrdi da je Srpska bolja od države Srbije?!\n„Znam da će sad mnogi da kritikuju, ali to naše zaduženje bilo je planirano u budžetu za 2021. godinu koji je usvojila Narodna skupština 15. decembra prošle godine. Tamo je odluka koja prati to zaduženje“, istakao je Višković.\n„Na emisiju naših obveznica odazvala su se 54 zainteresovana kupca, a najveći broj njih je sa prostora Amerike i Evrope. Mi smo prvi put izašli na svjetsko finansijsko tržište i uspjeli da emitujemo naše evro obveznice po kamati od 4,75 odsto“, rekao je Višković večeras za RTRS.\n„Mi imamo bonitet B3 za BiH i ne možemo se oteti tome, htjeli to ili ne. Naši ekonomski pokazatelji su ocijenjeni najvećom mogućom ocjenom. Naša trenutna zaduženost dobila je najveću ocjenu. Najmanju ocjenu dobilo je ustavno uređenje BiH, gdje su nas lomili sa raznim pitanjima“, pojasnio je Višković.\n„Ovdje mnogi nisu srećni što je Republika Srpska na takav način obezbijedila novac. Trebalo je da budemo nečiji poslušnici, od nekoga da zavisimo, a taj neko da nas ucjenjuje“, rekao je Višković i dodao da je Srpska izlaskom na Londonsku berzu pokazala da ima institucije, ljude, kapacitet da obezbijedi dodatna finansijska sredstva za svoj budžet i građane, bez ucjena.\n„Naš javni dug je 42,3 odsto, a maksimalno je 55 odsto. Naš ukupni dug je 53 odsto, a maksimano je 60 odsto“, rekao je Višković i dodao da apsolutno nisu tačne tvrdnje da je Republika Srpska prezadužena, što je nazvao politikantstvom, potrebom opozicije da se nešto kaže, bez ikakvog argumenta.\n„Novac sa Londonske berze kada stigne, planiran je za budžet za 2021. i biće servisirane obaveze koje su navedene u ovom budžetu“, rekao je Višković i dodao da su podaci na šta će biti utrošen ovaj novac objavljeni na sajtu Vlade Republike Srpske i svako to može da pogleda, na plate, penzije, podsticaje, investicije i sve ono što jedan budžet treba da finansira.\n„Mi smo domaćim bankama ostavili taj kapital za našu privredu i građane. Da smo mi povukli sav taj slobodan novac u budžet, nijedan naš privredni subjekat ili fizičko lice kome taj kredit znači da spasi sebe i svoju porodicu, ne bi mogli doći do kreditnih sredstava ili bi došli po nekim kamatama koje su enormne“, ističe Višković.\n„Ispoštovaćemo sve zakonom predviđene procedure. Resorna ministarstva će sa resorno nadležnim sindikatima obaviti prvi krug konsultacija. Moraćemo ići i na izmjene i dopune određenih zakonskih rješenja. Vjerovatno ćemo biti u poziciji da to radimo po hitnoj proceduri i da tražimo od Narodne skupštine Republike Srpske da to urade kako bi već pri isplati junske plate početkom jula primijenili to povećanje“, rekao je Višković.